Meddygol a ffurfiau eraill o driniaeth - Metal Health Wales\n“Roeddwn yn ei chael hi’n anodd i gymryd meddyginiaethau gwrth-seicotig a sefydlogi hwyl o ganlyniad i’w sgil-effeithiau. Roeddwn wedi llwyddo i gael cyngor ar sut i reoli’r rhain ac roedd adolygiad o’r meddyginiaeth wedi helpu’n fawr.” Melvyn Travenen\nMae sicrhau eich bod yn derbyn y driniaeth gywir yn medru cael effaith sylweddol ar eich adferiad. I lawer o bobl, efallai mai’r nod yw gwella’n llwyr fel nad oes angen i chi ddefnyddio meddyginiaeth neu ffurfiau eraill o driniaeth. I eraill, efallai mai’r nod hirdymor yw canfod lefel isaf posib o driniaethau sydd yn effeithiol.\nGan fod meddyginiaeth a therapïau eraill yn dod ynghyd yn yr un “rhan o fywyd” yma yn y Cynllun, bydd angen i chi ofalu bod unrhyw driniaethau anfeddygol – gan gynnwys therapi seicolegol – yn cael ei gynnwys. Gall therapïau seicolegol fod yn bwysig iawn i nifer o bobl gydag afiechyd meddyliol difrifol, ond gallant hefyd fod yn anodd cael gafael arnynt. Ein cyngor ni yw eich bod yn gofalu bod unrhyw angen am therapïau seicolegol yn cael ei gofnodi yn y Cynllun Gofal a Thriniaeth – a bod therapïau seicolegol yn cael eu cadw ar yr agenda rhag ofn i unrhyw angen godi yn y dyfodol.\nOs oes angen meddyginiaeth arnoch chi, ein cyngor ni yw eich bod yn ystyried ei effeithiolrwydd, y sgil-effeithiau ac unrhyw faterion yn ymwneud â rheoli wrth i chi drafod eich opsiynau gyda’ch meddyg. Os ydych chi’n cymryd meddyginiaethau gwrth-seicotig hþn, mae’n bosib y bydd sgil-effeithiau eich meddyginiaeth yn fater pwysig i’w drafod. Un enghraifft o ganlyniad posibl yw lleihau sgil-effeithiau eich meddyginiaeth drwy geisio meddyginiaethau newydd neu leihau’r dos. Rydym yn credu’n gryf ei bod werth gwneud ymdrech ychwanegol i reoli meddyginiaeth os bydd yn gweithio’n well i chi (er enghraifft, efallai y bydd angen i chi gael profion gwaed gyda rhai meddyginiaethau).\n● Cyngor ac arweiniad am feddyginiaeth gwrth-seicotig neu therapiau seicolegol gan weithiwr iechyd proffesiynol\n● Gwasanaeth therapi seicolegol.\n● Gofyn i’ch meddyg pa therapiau seicolegol sydd ar gael a defnyddio eich hawl i ddewis\n● Cael gafael ar wybodaeth am therapiau seicolegol, neu siarad â’ch meddyg amdanynt\n● Trefnu apwyntiad gyda’ch meddyg i adolygu eich meddyginiaeth\n● Cael gafael ar wybodaeth am feddyginiaethau gwrth-seicotig neu siarad â fferyllydd amdanynt\n● Dewis therapydd seicolegol preifat\n● Gofyn am feddyginiaeth wahanol, gan ystyried effeithiolrwydd, sgil-effeithiau a gofynion rheoli\n● Trefnu i gael adolygu eich meddyginiaeth yn rheolaidd\n● Archwilio ffyrdd o reoli eich meddyginiaeth yn well e.e. drwy ddatblygu strategaeth ar gyfer cofio cymryd eich meddyginiaeth\n● Cael mwy o wybodaeth am therapiau amgen.\nY brif bobl all gynnig cefnogaeth i chi yn y maes hwn yw eich Seiciatrydd, Meddyg Teulu, Nyrs, Seicolegydd a Ffisiotherapydd.\n● Nyrs seiciatrig gymunedol\n● Therapydd amgen\nMae mwy o adnoddau a dolenni ar gael ar Trinaethau Meddygol a Thriniaethau Eraill\nYn ychwanegol at ganllaw Hafal am driniaethau (gweler y ddolen uchod), efallai eich bod am edrych ar y canlynol…\n● Mae gwybodaeth gynhwysfawr gan Goleg Brenhinol y Seiciatryddion am driniaethau; mae modd mynd drwy restr o’r hyn sydd ar gael yma http://www.rcpsych.ac.uk/healthadvice/treatmentswellbeing.aspx\n● Canllaw Rethink ar driniaethau http://www.rethink.org/diagnosis-treatment?gclid=CJnnmY-o08gCFaQIwwodRy8LIw\n● Canllaw Mind ar driniaethau http://www.mind.org.uk/information-support/drugs-and-treatments/\n● Am bersbectif gwahanol, ewch i fwrw golwg ar y wybodaeth ganlynol gan gydweithwyr Americanaidd Hafal, https://www.nami.org/Learn-More/Treatment – ond cofiwch fod y wybodaeth hon yn benodol i Unol Daleithiau America


Why live with us? :\tLlety ,\tPrifysgol Aberystwyth\nMae byw mewn llety Prifysgol yn ddechrau amser cyffrous iawn, a fydd yn gyfle i chi gwrdd â phobl newydd ac i wneud ffrindiau am oes mewn cymuned gefnogol, fywiog a llawn hwyl!\nYn Aberystwyth, rydym yn cynnig amrywiaeth eang o lety hunanarlwyo gyda naill ai ystafelloedd en-suite, fflatiau gydag adnoddau a rennir, neu ein stiwdios hunan-gynhwysol. Rydym yn cynnig amrywiaeth o steiliau, cyllidebau a lleoliadau fel y gallwch ddod o hyd i'r llety sy'n addas ar eich cyfer chi.\nOs ydych yn siaradwr neu'n ddysgwr Cymraeg ac yn awyddus i fyw mewn amgylchedd Cymraeg, yna beth am fod y cyntaf i fyw ym Mhantycelyn, neuadd breswyl enwocaf Cymru, a fydd yn ailagor ei drysau ym mis Medi 2020.\nI ddarganfod pa lety sydd ar gael i chi, gweler ein dewisiadau llety a chymharwch ein gwahanol neuaddau preswyl\nPan fyddwch yn dewis byw gyda ni byddwch yn elwa o'r pethau canlynol:\nAelodaeth Blatinwm rad ac am ddim yn y Ganolfan Chwaraeon er budd eich iechyd a’ch lles.\nRhyngrwyd gwifredig a di-wifr cyflymder uchel yn gynwysedig.\nYswiriant Eiddo Personol.\nLleoliad cyfleus yn agos i’r adnoddau academaidd ac adnoddau’r campws, yn ogystal â chanol y dref.\nHelp a chymorth 24/7 – gan gynnwys derbynfa wedi’i staffio.\nCanolfannau dysgu o fewn cyrraedd yn hawdd i’ch llety.\nDewis i fyw gyda’ch ffrindiau.\nDim ond £100 o Ffi Dderbyn i’w dalu.\nPecynnau cynllun prydau bwyd hyblyg ‘Bwyta gyda ni, siopa gyda ni’ sy’n cynnig gwerth gwych am arian, hyd yn oed os ydych yn byw mewn llety hunanarlwyo.\nCytundebau Trwydded Sengl – nid cyd ac unigol (felly nid ydych chi’n gyfrifol am dalu rhent pobl eraill) ac nid oes angen ‘Gwarantwyr’.


Dirwyon i dad a'i fab am dipio anghyfreithlon\n502 diwrnod yn ôl\nMae dyn a gafodd ei ddal yn gwaredu gwastraff yn anghyfreithlon yn Llanelli wedi ymddangos yn y llys - a hynny chwe mis ar ôl i'w dad gael ei ddyfarnu'n euog o'r un drosedd.\nMae Renny Price, 22, o Glôs Edgemoor, Cilâ Uchaf, Abertawe, ond bydd rhaid iddo dalu dros £770 o ddirwyon a chostau am dipio anghyfreithlon ac am beidio â meddu ar drwydded cludo gwastraff.\nCyfaddefodd iddo waredu bagiau o wastraff, matres ac eitemau'r cartref ar dir y tu ôl i garej Shell ar Heol Dafen ar 27 Awst 2017.\nGwnaeth swyddogion gorfodi Cyngor Sir Caerfyrddin nodi rhif cofrestru'r fan tipio Ford Transit a welwyd yn gyrru heibio i'r camera teledu cylch cyfyng yng nghwrt blaen y safle yn llawn eitemau gwastraff, ac yn dychwelyd yn wag dair munud yn ddiweddarach.\nRai diwrnodau'n ddiweddarach, ar siawns, gwelodd y swyddogion y fan yn cael ei gyrru ger Trostre yn Llanelli, a'i dilyn i'r Queensway yn Abertawe lle aethant at y gyrrwr, sef Renny Price.\nCyfaddefodd iddo dipio'r sbwriel yn Nafen, a dywedodd ei fod yn credu mai 'tip' ar gyfer gwastraff oedd y safle. Cyfaddefodd hefyd nad oedd ganddo drwydded cludo gwastraff, gan ddweud ei fod yn credu bod trwydded ei dad yn berthnasol iddo, er nad yw'n cael ei gyflogi gan ei dad.\nRoedd ei dad, Rennie Price, yn y cerbyd pan gyflawnwyd y drosedd.\nRoedd y Cyngor wedi anfon llythyrau i'r cyfeiriad a ddarparwyd, ond rhoddwyd gwybod gan y landlord nad oeddent yn byw yno mwyach.\nCafodd swyddogion y Cyngor gymorth gan Heddlu Dyfed-Powys a rhoddwyd gwarant i'w harestio.\nYmddangosodd ei dad yn y llys ym mis Gorffennaf 2018 lle cyfaddefodd iddo dipio'n anghyfreithlon a chafodd ddirwy o £745, yn ogystal â chostau o £430 a gordal dioddefwr.\nCymerodd fwy o amser i ddod â'r mab gerbron llys, ond ymddangosodd yn Llys Ynadon Llanelli ar 4 Ionawr 2019, lle cafodd ddirwy o £360 am dipio anghyfreithlon, £50 am beidio â meddu ar drwydded cludo gwastraff, a gorchymyn i dalu costau o £360.24.\nDywedodd Price wrth y llys ei fod yn flin am yr hyn a wnaeth.\nDywedodd y Cynghorydd Philip Hughes, yr Aelod o’r Bwrdd Gweithredol dros Faterion Gorfodi a Diogelu'r Cyhoedd: "Cymerodd dros flwyddyn i ddod â'r dyn hwn gerbron y llys, ond oherwydd dyfalbarhad ein swyddogion, gyda chymorth Heddlu Dyfed-Powys, rydym wedi dod ag ef o flaen ei well o'r diwedd.\n"Nid oes byth esgus am dipio anghyfreithlon - mae'n anharddu lle, mae'n beryglus ac mae'n costio llawer o arian i'w lanhau. Mae yna ffordd gywir i bawb waredu eu gwastraff mewn modd cyfrifol, mae'n drueni bod rhai pobl yn dewis peidio â defnyddio'r cyfleusterau hyn."


SPCK Assemblies (Cymraeg) - Cymariaethau\nEin gwneud yn ymwybodol o’r gwahaniaethau sydd rhwng ein bywydau ni a bywydau rhai yn y gwledydd sy'n datblygu, a diolch am y pethau rydyn ni’n eu cymryd yn ganiataol.\nMae’r gwasanaeth yma wedi’i gynllunio fel cyflwyniad dosbarth. Mae’n bosib ei gyflwyno i’r ysgol gyfan, ond efallai mai cyflwyniad gan ddisgyblion CA2 fyddai orau.\nDarllenwch trwy’r deunydd a phenderfynwch sut rydych chi’n mynd i rannu’r darnau ymysg eich llefarwyr. Gallwch argraffu’r llinellau ar gardiau. Rhannwch y dosbarth yn ddau grwp a’u gosod i wynebu’r gynulleidfa, gyda’r ‘Rhai sydd â phethau ganddyn nhw’ ar un ochr, a’r ‘Rhai sydd heb ddim’ ar yr ochr arall.\nFe allai pawb lefaru’r gerdd gyda’i gilydd ar y diwedd. Fe fyddai OHP yn ddefnyddiol bryd hynny er mwyn i bawb gael dilyn y geiriau.\nMae’n bosib cysylltu’r deunydd yma â phrosiect neu elusen sy’n ymwneud â’r byd sy’n datblygu. Ac mae’n hawdd iawn ei ymestyn i gynnwys storïau ac unrhyw ddarnau eraill o wybodaeth y mae’r plant wedi bod yn ymchwilio iddyn nhw.\nLlefarydd 1: Heddiw, rydyn ni’n mynd i feddwl am blant yng ngwledydd tlotaf y byd, a chymharu ein bywydau ni â’u bywydau nhw. Rydw i’n byw mewn ty cynnes neis, wedi ei adeiladu o frics a phren a llechi.\nLlefarydd 2: Cwt wedi’i wneud o frigau a mwd yw fy nghartref i.\nLlefarydd 3: Rydw i’n ddiogel yn fy nghartref i, gyda phobl yn gofalu amdanaf.\nLlefarydd 4: Fe ddaeth milwyr a llosgi fy nghartref i. Roedd wedi llosgi’n llwyr, i’r llawr. Fe fu’n rhaid i ni adeiladu cartref arall.\nLlefarydd 5: Mae digon o fwyd gen i, i’w fwyta bob dydd, ac rydw i’n cael melysion a siocledi weithiau hefyd.\nLlefarydd 6: Ambell ddiwrnod, does dim digon o fwyd i ni. Rydw i’n lwcus os ydw i’n cael un pryd o fwyd bob dydd.\nLlefarydd 7: Rydw i’n cael dwr i’w yfed o’r tap yn y ty. Ac rydw i’n gallu cael bath neu gawod unrhyw bryd y mynnaf.\nLlefarydd 8: Rydw i’n gorfod cerdded ymhell i nôl dwr o’r afon. Rhaid i ni ferwi’r dwr i wneud yn siwr ei fod yn ddiogel i’w yfed. Yn yr afon rydyn ni’n ymolchi hefyd.\nLlefarydd 9: Mae gen i ddillad neis i’w gwisgo.\nLlefarydd 10: Dim ond un set o ddillad sydd gen i i’w gwisgo, a does gen i ddim esgidiau o gwbl.\nLlefarydd 11: Rydw i’n mynd i’r ysgol bob dydd, o ddydd Llun i ddydd Gwener er mwyn i mi gael dysgu darllen, ysgrifennu a gwneud mathemateg.\nLlefarydd 12: Rydw i’n mynd i’r ysgol pan rwy’n gallu, ond dydi hynny ddim bob dydd. Dydw i ddim yn gallu darllen ac ysgrifennu eto, ond rydw i’n awyddus iawn i ddysgu.\nLlefarydd 13: Rydw i’n mynd i’r ysgol mewn car mawr.\nLlefarydd 14: Rhaid i mi gerdded deg milltir pan fydda i’n mynd i’r ysgol.\nLlefarydd 15: Mae gen i gyfrifiadur a llawer iawn o deganau i chwarae â nhw.\nLlefarydd 16: Mae gen i un tegan pren y mae fy nhad ei wneud i mi. Dydw i ddim yn cael llawer o amser i chwarae â’r tegan hwnnw am fod cymaint o bethau eraill y mae’n rhaid i mi eu gwneud i helpu fy nheulu.\nLlefarydd 17: Pan fyddwn ni eisiau prynu bwyd neu rywbeth arall, fe fyddwn ni’n mynd i’r siop.\nLlefarydd 18: Does dim siopau yma. Rhaid i ni geisio tyfu beth bynnag fedrwn ni er mwyn cael rhywbeth i’w fwyta. Weithiau mae lori fawr yn cyrraedd ein pentref ac mae’n dod â dillad a rhywfaint o fwyd i ni oddi wrth bobl garedig, fel chi, sy’n awyddus i’n helpu ni.\nLlefarydd 19: Pan fydda i’n sâl rydw i’n cael mynd i’r feddygfa i weld y doctor, a chael moddion neu ffisig yno sy’n gwneud i mi deimlo’n well yn fuan.\nLlefarydd 20: Os bydda i’n sâl rhaid i mi ddisgwyl nes bydd y doctor yn dod i’r pentref. Efallai mai dim ond unwaith y mis y bydd y doctor yn dod i’n pentref ni. Os yw’r amser yn caniatáu, fe allech chi gynnal trafodaeth sy’n cael ei harwain gan yr athro neu’r athrawes yma.\n(addasiad o gerdd ar gyfer ei chydadrodd)\nMae cymaint o wahaniaeth ym mywydau pobl gwledydd y byd,\nac eto, pobl a phlant ydyn ni i gyd.\nOnd pam mae bywyd mor galed i rai?\nA phwy mewn gwirionedd sydd ar fai?\nRydyn ni i gyd angen bwyd i’n cadw rhag newynu,\na rhaid cael cysgod i’n cadw rhag rhynnu.\nI rai, mae bywyd yn hawdd,\nI eraill, mae’n anodd iawn\nMae rhai heb fawr ddim, tra bod eraill a’u bywydau’n llawn.\nFelly, gadewch i ni feddwl heddiw am y bobl hynny,\nA cheisio meddwl sut y gallwn ni eu helpu.\nFe allech chi ddilyn hyn trwy dderbyn awgrymiadau gan y disgyblion am sut y gallech chi helpu, trwy godi arian, a rhoi cyfraniadau at elusennau. Hefyd trwy ddatblygu dealltwriaeth, yn enwedig am sut mae’n bosib i gymunedau sy’n wynebu anawsterau newid pethau er gwell iddyn nhw’u hunain.\nGadewch i ni feddwl heddiw am y bobl sy’n byw mewn gwledydd lle nad oes digon o fwyd,\nlle mae rhyfel a chreulondeb, a lle mae llawer o bobl yn byw mewn ofn.\nGobeithio y daw heddwch yn fuan i’r rhannau hynny o’r byd,\nac y bydd pobl yn gallu byw gyda’i gilydd, ryw ddydd, heb ymladd a rhyfela.\nGadewch i ni fod yn ddiolchgar am ein bywydau braf, ac am yr holl bethau rydyn ni wedi bod yn eu cymryd yn ganiataol.\nRydyn ni’n gweddïo am fyd sy’n fwy teg drwyddo draw\nac rydyn ni’n gofyn i ti ein helpu ni wneud ein rhan i wneud hynny’n bosib.\nDyddiad cyhoeddi: Ionawr 2007 Cyhoeddwyd gan SPCK, Llundain, UK.


Huw Irranca-Davies AM - Proffil Aelod o'r Cynulliad\nPlaid: Llafur Cymru a chydweithredol\nFfôn: 0300 200 7105\nGwefan (y tu allan i'r Cynulliad) : www.huwirranca-davies.org.uk\nCwmnïau Cydweithredol a Chydfuddiannol.\nDeddf Teithio Llesol\nGofal Lliniarol a Hosbisau\nMae Huw yn briod â Joanna Irranca-Davies (gwnaethant gyfuno eu cyfenwau, sef Davies ac Irranca, ar ôl priodi). Mae ganddynt dri mab, ac maent i gyd yn falch o'u gwreiddiau teuluol yng Nghymru a'r Eidal. Magwyd Huw mewn teulu â chysylltiadau cryf â'r Blaid Lafur. Mae wedi ymgyrchu ar lawr gwlad a gweithredu ym maes adfywio cymunedol ers tro.\nMae Huw, a aned yn 1963, yn gyn-ddisgybl Ysgol Gyfun Tre-gŵyr, ac yn gyn-fyfyriwr Coleg Crewe ac Alsager (BA Anrh) ac Athrofa Addysg Uwch Abertawe (MSc).\nYn gerddwr brwd (fel Is-lywydd Ramblers Cymru) ac yn "seiclwr bob dydd ar feic cefn syth", mae hefyd yn ymlacio drwy wylio ei feibion yn chwarae rygbi neu drwy ddarllen nofelau hanesyddol (ond byth unrhyw beth gwleidyddol!)\nCyn ymuno â'r byd gwleidyddol, gweithiodd Huw Irranca-Davies fel rheolwr yn y sector cyhoeddus a'r sector preifat, ac fel uwch ddarlithydd mewn addysg uwch. Mewn isetholiad seneddol a gynhaliwyd ym mis Chwefror 2002, cafodd ei ethol yn Aelod Seneddol y Blaid Lafur yn etholaeth Ogwr. Daliodd y sedd honno tan 2016, pan gafodd ei ethol yn Aelod Cynulliad dros Ogwr.\nHuw oedd yr Aelod Seneddol dros Ogwr rhwng 2002 a 2016, pan roddodd y gorau i'r sedd er mwyn bod yn ymgeisydd yn etholiad Cynulliad Cenedlaethol Cymru.\nYn ystod ei gyfnod fel Aelod Seneddol, bu Huw'n gwasanaethu fel Ysgrifennydd Preifat Seneddol (PPS) i Weinidogion yn yr Adran Gwaith a Phensiynau, Adran Gogledd Iwerddon a'r Adran dros Ddiwylliant, y Cyfryngau a Chwaraeon (DCMS); fel Chwip y Llywodraeth ar gyfer Cymru a DCMS; fel Is-ysgrifennydd Gwladol Cymru; ac fel Gweinidog yr Amgylchedd yn Adran yr Amgylchedd, Bwyd a Materion Gwledig.\nRhwng mis Hydref 2010 a 2015, bu'n gwasanaethu fel Gweinidog yr Wrthblaid dros Ynni, ac yna fel Gweinidog yr Wrthblaid dros Fwyd, Ffermio a Materion Gwledig. Yn dilyn yr Etholiad Cyffredinol ym mis Mai 2015, cafodd ei ethol yn Gadeirydd y Pwyllgor Archwilio Amgylcheddol. Daliodd y swydd honno hyd at 2016, pan roddodd y gorau i'r Senedd er mwyn bod yn ymgeisydd yn etholiad Cynulliad Cenedlaethol Cymru.


Mae'n mwy na thai i Sarah - Mae hwn yn Dai\nMae’n mwy na thai i Sarah\nRoeddwn yn meddwl y byddwn yn gwybod beth oeddwn eisiau wneud ar ôl gorffen yn y brifysgol, ond pan ddaeth yr amser, doeddwn i ddim! Roeddwn wedi astudio daearyddiaeth; roeddwn wrth fy modd gyda’r damcaniaethau am gysylltiadau pobl gyda’r lleoedd lle maent yn byw, a pham y cafodd y lleoedd hynny eu cynllunio fel y maent. Ystyriais fynd i gynllunio trefi, ond penderfynu nad oedd yn iawn i mi.\nDechreuais wneud cais am unrhyw swydd oedd yn edrych yn ddiddorol. Roedd LLWYTH o lenwi ffurflenni! Symudais o gontract byr i gontract byr, yn bennaf yn llanw dros gyfnodau secondiad a mamolaeth. Roedd fy mhrif swyddi bob amser yn ymwneud â gwaith papur; doeddwn i ddim yn cael unrhyw amrywiaeth neu fodlonrwydd swydd go iawn. Pan oedd yn amser i mi ddechrau llenwi ffurflenni cais eto, penderfynais edrych am rywbeth ychydig yn wahanol.\nRoedd fy swydd nesaf mewn cymdeithas tai. Roeddwn mewn cysylltiad â chwsmeriaid ac yn gweithio o fewn cymunedau. Roedd yn gymaint o newid i mi ac roedd y cyfle yn gyffrous. Roeddwn wrth fy modd gydag ethos a’r agwedd ffocws cwsmer na chefais o’r blaen cyn mynd i’r sector tai. Rwy’n cofio faint o syndod i mi oedd fod tai yn gymaint mwy na’r adeiladau; mae’n ymwneud â’r bobl sy’n byw ynddynt.\nWyth mlynedd yn ddiweddarach, ac rwy’n dal i weithio yn y sector tai! Mae pethau wedi newid i fi’n bersonol; cefais ddau o blant ac yn gweitho’n rhan-amser ac yn ceisio cadw popeth yn eu lle orau gallaf, rhywbeth rwy’n siŵr y bydd bob rhiant yn uniaethu ag ef. Rwy’n teimlo’n lwcus mewn maes sy’n rhoi’r hyblygrwydd i mi wneud popeth rwyf eisiau. Cefais fy nerbyn ar raglen Arweinwyr y Dyfodol Cymdeithas Tai Sir Fynwy; mae’r cyfle’n gyffrous ac rwy’n edrych ymlaen at lawer o mwy o flynyddoedd yn gweithio yn y sector tai.\nMae Sarah yn Cynghorydd Arian a Budd-daliadau gyda Cymdeithas Tai Sir Fynwy\nCyllid a TG Cymorth Tenant No Comments\nPrevious PostDyma'r swydd fwyaf gwerth chweil i Tomos cael erioed\nNext PostShelly yn canfod ei 'lle hapus'


Awgrymiadau Ar Pethau i'w Gwiriwch Cyn Prynu Eich Cerbyd Used Nesaf\nBeiciau Modur Ac ATV Rhif Vin Gwirio Ac Adroddiadau Hanes Beiciau Modur\nPrynu beic modur a ddefnyddir neu a ddefnyddiwyd ATV yn debyg i brynu car a ddefnyddir, mae yna ychydig o bethau yr ydych am eu gwirio i wneud yn siŵr eich bod yn cael y fargen orau posibl. Gwirio hanes beic modur yn rhan bwysig o'r broses. Dyma pam gwneud gwiriad vin beic modur cyn i chi brynu beic oddi wrth unigolyn mor bwysig iawn. Mae'n debyg mai un o'r pethau mwyaf pwysig i wirio yw nad yw'r beic yn ddioddefwr lladrad. Meddyliwch am y peth, 2 Gall guys dynnu i fyny at beic a'i daflu yn y cefn lori pickup a bod yn mynd ag ef mewn eiliadau. Nid yw pobl bob amser yn onest, yn enwedig gyda phroblemau ac mae hefyd yn liens ar y beic neu ATV a bydd cael gwiriad vin beic modur yn helpu i amddiffyn eich hun.\nCael Gwiriad Vin Beiciau Modur Yma\nMae rhif adnabod cerbyd modur yn hefyd yn hoffi ceir a lorïau yn y ffaith ei bod yn unigryw i'r beic ac yn cael ei stampio ar y beic yn y ffatri. Fel arfer, mae'r vin ei stampio ar flaen y ffrâm, fel arfer o amgylch y gwddf neu rywle sy'n hawdd ei gweld at ddibenion adnabod, ac weithiau hefyd yn rhywle ar y peiriant. Os na allwch ddod o hyd i rif vin ar y ffrâm o gwbl, byddem yn awgrymu eich bod yn aros yn gyfan gwbl i ffwrdd oddi wrth y beic arbennig. Gallai'r beic gael ei hachub neu efallai wedi cael eu dod i gyfanswm ar un adeg.\nDrwy wneud gwiriad vin beic modur gallwch gael gwybod a fu'n berchen y beic yn y gorffennol, ac os oes liens yn erbyn y beic oddi wrth y benthyciwr neu o bosibl gan fecanig. Cyn prynu y beic gallwch hefyd roi rhif vin i gwmnïau yswiriant i gael dyfynbrisiau am faint y bydd yn ei gostio i chi ei yswirio y beic.\nBydd y gwiriad vin beic modur hefyd yn eich helpu wrth benderfynu a gwneud yn siŵr nad yw'r feic neu ATV ei ddwyn. Ffordd arall i chi wneud gwiriad vin beic modur dwyn yw holi eich adran heddlu leol. Mae'r rhan fwyaf o'r amser hwn yn wasanaeth y byddant yn preform i chi yn hollol rhad ac am ddim, ond yn galw cyn i chi pen i lawr i'r adran oherwydd efallai y bydd rhaid i chi drefnu apwyntiad i wneud y siec. Gallwch hefyd ofyn i'ch DMV lleol, er y gallent codi ffi fechan i chi i wneud y siec.\nYn olaf, pan fyddwch yn dod o hyd i beic yr ydych yn hoffi ac rydych wedi tynnu adroddiad arno, cyn i chi drosglwyddo'r arian ar gyfer y beic neu ATV gwneud yn siŵr bod y rhif vin ar y ffrâm yn cyfateb i'r rhif vin ar y teitl.\nAngen Adroddiad A History Cerbydau?\nI Lluosog Dewis Cerbydau Defnydd hwn am $16\nNewyddion Cerbydau A Awgrymiadau\nDyfodol Prynu Ddefnyddir Cars\nGwasanaethu pob Of The Unol Daleithiau\nHawlfraint © 2016 KNWAutobody.com, Cedwir pob hawl


Polisi Cwcis - BlasCymru / TasteWales 2021\nYnglŷn â'r polisi cwcis hwn\nMae’r Polisi Cwcis hwn yn egluro beth yw cwcis a sut rydym yn eu defnyddio. Dylech ddarllen y polisi hwn i ddeall beth yw cwcis, sut rydym yn eu defnyddio, y math o gwcis rydym yn eu defnyddio hy yr wybodaeth rydym yn ei chasglu wrth ddefnyddio cwcis, a sut mae’r wybodaeth honno’n cael ei defnyddio a sut i reoli’r dewisiadau cwcis. I gael rhagor o wybodaeth am sut rydym yn cadw ac yn diogelu eich data personol, edrychwch ar ein Polisi Preifatrwydd.\nGallwch newid neu dynnu eich caniatâd yn ôl o’r Datganiad Cwcis ar ein gwefan ar unrhyw adeg.\nGallwch gael mwy o wybodaeth am bwy ydym ni, sut i gysylltu â ni a sut rydym yn prosesu data personol yn ein Polisi Preifatrwydd.\nMae eich caniatâd yn berthnasol i’r parthau canlynol: localhost, www.blascymru.com\nEich dewis presennol: No consent given. Rheoli eich caniatâd.\nFfeiliau testun bychan yw cwcis sy'n cael eu defnyddio i gadw darnau bach o wybodaeth. Mae’r cwcis yn cael eu cadw ar eich dyfais pan fyddwch yn llwytho’r wefan ar eich porwr. Mae'r cwcis hyn yn ein helpu ni i wneud yn siŵr bod y wefan yn gweithio’n iawn, gwneud y wefan yn fwy diogel, darparu profiad gwell i’r defnyddiwr, a deall sut mae’r wefan yn perfformio a dadansoddi beth sy’n gweithio a pha rannau sydd angen eu gwella.\nYn yr un modd â’r rhan fwyaf o wasanaethau ar-lein, mae ein gwefan yn defnyddio cwcis parti cyntaf a chwcis trydydd parti ar gyfer nifer o ddibenion. Mae'r cwcis parti cyntaf yn angenrheidiol gan fwyaf er mwyn i’r wefan weithio’n gywir, a dydyn nhw ddim yn casglu data a fydd yn galluogi eich adnabod yn bersonol.\nPa fathau o gwcis ydym ni'n eu defnyddio?\nHanfodol:Mae rhai cwcis yn hanfodol i chi allu defnyddio swyddogaethau llawn ein gwefan. Maen nhw’n ein galluogi i gynnal sesiynau defnyddwyr ac atal unrhyw fygythiadau diogelwch. Dydyn nhw ddim yn casglu nac yn cadw unrhyw wybodaeth bersonol. Er enghraifft, mae’r cwcis hyn yn eich galluogi i fewngofnodi i’ch cyfrif ac ychwanegu cynnyrch i’ch basged a mynd i’r sgrin talu yn ddiogel.\nYstadegau: Mae’r cwcis hyn yn cadw gwybodaeth fel nifer yr ymwelwyr â'r wefan, nifer yr ymwelwyr unigryw, pa dudalennau yr ymwelwyd â nhw ar y wefan, ffynhonnell yr ymweliad, ac ati. Mae’r data yn ein helpu i ddeall a dadansoddi pa mor dda mae’r wefan yn perfformio a pha rannau sydd angen eu gwella.\nMarchnata: Mae ein gwefan yn arddangos hysbysebion. Mae'r cwcis hyn yn cael eu defnyddio i bersonoli’r hysbysebion rydym yn eu dangos fel eu bod yn berthnasol i chi. Mae'r cwcis hyn hefyd yn ein helpu i gadw golwg ar effeithlonrwydd yr ymgyrchoedd hysbysebu hyn.\nGall yr wybodaeth a gedwir yn y cwcis hyn hefyd gael eu defnyddio gan ddarparwyr hysbysebion trydydd parti i ddangos hysbysebion i chi ar wefannau eraill ar eich porwr hefyd.\nSwyddogaethol: Y rhain yw’r cwcis sy’n helpu swyddogaethau dianghenraid penodol ar ein gwefan. Mae’r swyddogaethau hyn yn cynnwys plannu cynnwys fel fideos neu rannu cynnwys y wefan ar lwyfannau cyfryngau cymdeithasol.\nDewisiadau: Mae'r cwcis hyn yn ein helpu i gadw eich gosodiadau a’ch dewisiadau pori fel dewisiadau iaith i sicrhau eich bod yn cael profiad gwell ac effeithlon pan fyddwch yn ymweld â’r wefan yn y dyfodol.\nMae’r rhestr isod yn nodi’r cwcis a ddefnyddir ar ein gwefan.\ncookielawinfo-checkbox-angenrheidiol Mae hwn yn cael ei ddefnyddio i reoli a chadw trefn ar ein Gosodiadau Bar Cwcis, i roi gwybod i chi ein bod yn defnyddio Cwcis. Os mai gwerth y cwci yw "ie" rydych yn cydymffurfio â’r cwcis y mae’n rhaid i ni eu casglu.\ncookielawinfo-checkbox-does dim angenrheidiol Mae hwn yn cael ei ddefnyddio i reoli a chadw trefn ar ein Gosodiadau Bar Cwcis, i roi gwybod i chi ein bod yn defnyddio Cwcis. Os mai gwerth y cwci yw "ie" rydych yn cydymffurfio â’r cwcis dianghenraid y mae’n rhaid i ni eu casglu. Gallwch ei ddiffodd os hoffech chi.\ngweld_cookie_policy Mae hwn yn cael ei ddefnyddio i reoli a chadw trefn ar ein Gosodiadau Bar Cwcis, i roi gwybod i chi ein bod yn defnyddio Cwcis. Os mai gwerth y cwci yw "ie" rydych wedi gweld ein Bar Cwcis ac wedi clicio Derbyn.\nSut galla i reoli’r dewisiadau cwcis?\nOs ydych chi’n penderfynu newid eich dewisiadau yn ddiweddarach yn ystod eich sesiwn pori, gallwch glicio ar y tab “Polisi Preifatrwydd a Chwcis” ar eich sgrin. Bydd yn dangos yr hysbysiad caniatâd eto ac yn eich galluogi i newid eich dewisiadau neu dynnu eich caniatâd yn ôl yn gyfan gwbl.\nHefyd, mae porwyr gwahanol yn cynnig ffyrdd gwahanol o rwystro a dileu’r cwcis a ddefnyddir gan wefannau. Gallwch newid gosodiadau eich porwr i rwystro/dileu’r cwcis. I gael mwy o wybodaeth am sut i reoli a dileu cwcis, ewch i wikipedia.org, www.allaboutcookies.org.


Defnyddiwch y ddolen Wedi anghofio’ch cyfrinair? ar y dudalen mewngofnodi i newid eich cyfrinair. Allgofnodwch i gael mynediad at y dudalen honno eto. Rhaid i chi gwblhau un o'r ddau opsiwn ar y dudalen Wedi Colli Cyfrinair i gael cyfrinair newydd. Ar ôl i chi gyflwyno'ch gwybodaeth, gallwch greu cyfrinair newydd yn seiliedig ar y cyfarwyddiadau a dderbyniwch mewn e-bost.\nDewiswch Allgofnodi ar waelod y rhestr.


Cyfweliad â Dr Esyllt Llwyd – BroWyddfa360\nCyfweliad â Dr Esyllt Llwyd\nMae Dr Esyllt Llwyd yn arwain Meddygfa Waunfawr a Llanrug sydd â tua 6,000 o gleifion.\nMae hi’n un o’r unigolion fydd yn cael eu hanrhydeddu i’r orsedd yn Eisteddfod Genedlaethol 2021 yn Nhregaron.\nMae hi’n gwasanaethu ar Fwrdd Marie Curie Cymru. Mae hefyd yn cynghori myfyrwyr lleol sy’n ystyried astudio meddygaeth gan roi profiadau gwerthfawr iddynt yn y feddygfa ac yng nghwmni ei chleifion yn y sydd yn unig neu â chyflyrau dwys.\nMae o blaid sefydlu ysgol feddygol yng ngogledd Cymru. Ac yn is-gadeirydd Llywodraethwyr Ysgol Brynrefail.\nBeth wnaeth eich ysbrydoli i ddod yn feddyg, ac yn arbennig yn feddyg teulu?\nMi wnaeth ffrind teulu inni fynd i ysgol feddygaeth yn Lerpwl pan o’n i’n tua Blwyddyn 10, a ddaeth hi adra ar ôl y tymor cynta at y Nadolig a dweud straeon wrthaf fi am y gwaith roeddan nhw’n ei wneud.\nGwaith yn arbennig am yr anatomi – ac mi wnaeth ’na rywbeth glicio ynof fi a wnes i feddwl, ‘o waw, dyna dwi sio’i wneud’.\nA dyna fo, doedd ’na ddim troi’n ôl o hynny. Yn amlwg wedyn rhoi pen i lawr a meddwl reit dwi’n mynd i fynd amdani.\nMi o’dd hi’n haws yn fy nghyfnod i i gael i mewn; achos dwi’n gwneud lot fawr o fentora rwan i gael pobol ifanc chweched dosbarth i mewn i feddygaeth ac mae’r sialens i gael i mewn rwan yn bendant yn anoddach na pan o’n i’n ymgeisio.\nEfo dod yn feddyg teulu, wnaeth hynny jest digwydd a dweud y gwir. Dwi’n meddwl fod gen i goblyn o ddiddordeb mewn plant hyd yn oed pan o’n i’n ifanc. A wedyn yn ystod fy nghyfnod yn yr ysgol feddygaeth ro’n i wir yn mwynhau y lleoliadau pan o’n i’n gwneud gwaith pediatreg.\nMi wnes i flwyddyn o fod yn feddyg plant fel rhan o’r holl draining ro’n i’n neud yn Ysbyty Glan Clwyd; ac oedd hwnnw’n gyfnod ofnadwy o hapus.\nOnd hefyd wnes i ddechrau meddwl a’i jest aros yn y maes yma ydw i eisio, ynta ydwi eisio aros ymlaen i gael chydig bach o bob dim a cael cadw fy ngyrfa mor amrywiol a phosib. A wedyn dyna ddigwyddodd.\nRo’n i wedi priodi Rhodri erbyn hynny ac roedd ganddon ni gartre yn Llanrug, a taswn i wedi mynd ymlaen i hyfforddi i fynd i yrfa pediatrig yn benodol, mi fyswn i wedi gorfod mynd drwy gyfnod hyfforddiant mewn ysbytai yn Lloegr, ac mi o’n i wir erbyn hyn eisiau ymgartrefu ac wir wedi gwneud fy lle ym mhentre Llanrug.\nFelly a dweud y gwir, digwydd felly wnaeth o, ond o fewn dim ro’n i’n gwybod ’mod i wedi gwneud y penderfyniad iawn. Ac wrth gwrs fel meddyg teulu dwi’n gwneud gymaint o waith pediatreg beth bynnag, a bach o bob dim arall; felly mae wedi gweithio allan yn berffaith i fi dwi’n meddwl.\nO mae hynna’n grêt. Roeddech chi’n sôn rwan am fod yn fentor…\nIa, dyna ti, mae hynna wedi dod yn mwy diweddar, yn sgil fy ynghyswllt i hefo’r ysgol leol, Ysgol Brynrefail – fel person sy’n byw yn y gymuned a ’mhlant i’n mynd i’r ysgol. Ac yn meddwl wrth gwrs mae ganddon ni gymaint o broblem recriwtio meddygon a meddygon teulu, i aros yn yr ardal yma yn arbennig.\nMae ’na brinder arbennig o rai sy’n medru’r Gymraeg yntoes?\nOes, dyna ti, ac mi oedd ’na sôn yn y cefndir adeg hynny o gael ysgol feddygol yng ngogledd Cymru. a dwi’n meddwl ro’n i ar y pryd wedi colli rhywfaint bach o’r brwdfrydedd, mae rywun yn ei gwaith yn chwilio am rywbeth bach ychwanegol. Ac o’n i’n meddwl, sut ydw i’n mynd i allu cynnal y brwdfrydedd yma a sut fedrai rannu be ydwi’n licio gymaint am fy ngwaith hefo pobol eraill?\nWedyn wnaeth o ddigwydd eto yn naturiol; wnaeth rywun ofyn am chydig bach o help wrth drio am le mewn ysgol feddygol.\nFelly dwi’n meddwl ’mod i ryw chwe/saith mlynedd i mewn rwan i waith hollol wirfoddol a dweud y gwir wrthat ti.\nDwi’n mynd i mewn ym Mlwyddyn 11 pan dach chi’n paratoi i wneud ffug-gyfweliadau. Dan ni’n dod ar draws pobol yn fan’na ac maen nhw’n cael chydig bach mwy o syniad be maen nhw angen wneud.\nIa, dwi’n nabod y bobol yma, maen nhw’n ofnadwy o glyfar–\nIa, ond nid y syniad o fod yn glyfar ydio sti. Mae’r bobol ifanc yma yn arbennig o dalentog ym mhob ffordd.\nDwi wrth fy modd yn cael rhannu profiadau o fy ngwaith i, cael rhannu fy nghleifion efo’r bobol ifanc yma. Mae hyn wedi cael fy mrwdfrydedd i yn llwyr yn ôl yn y gwaith.\nBe sydd mor braf am y criw ydwi’n gweithio efo nhw dwi’n meddwl ydi bod chdi’n gallu rhoi hyder mewn pobol a dweud, ‘Gwranda, mi wyt ti’n ddigon da a chlyfar, mae gen ti’r rhinweddau arbennig ’ma’.\nMaen nhw’n bobol ofnadwy o amryddawn ac yn gallu bod yn feddygon ofnadwy o normal efo’i traed ar y ddaear.\nMae ganddyn nhw sgiliau maen nhw’n gallu ei gynnig sydd yn ychwanegol, er enghraifft cyfathrebu, empathi, a’r holl syniadau sganddyn nhw am gelfyddyd a’r wlad a’r iaith a phethau.\nMae’n bwysig iawn bod pobol byth yn meddwl bod nhw ddim yn ddigon clyfar a ddim digon da.\nBe sy’n braf ydi mae hyd yn oed y big-wigs a hyd yn oed colegau mawr Oxbridge yn gallu gweld beth ydi manteision o bobol crwn, yn hytrach na’r bobol ‘glyfar’ ’ma sydd ddim wir fatha pobol – mae hwnna’n ddatblygiad arbennig ydwi wir yn hapus i’w weld o.\nDyna wych. Dwi wedi clywed eich bod chi’n weithgar iawn efo un elusen …\nChydig flynyddoedd yn ôl mi ofynwyd i mi fasa gen i ddiddordeb mewn bod yn wirfoddolwraig ac eistedd ar fwrdd Marie Curie Cymru. Ac wrth gwrs o’n i jest wedi gwirioni’n lân bod rhywun wedi meddwl amdanaf fi ac efo’r syniad.\nAchos un o fy mhrif fwynhad i – sy’n derm od iawn i ddefnyddio – ydi gofal diwedd oes. Mae’n od deud ei fod o’n rhoi mwynhad i rywun ond mwynhad od ydio; mae’n debyg bod rhywun jest yn teimlo y fraint o fod yn rhan o gyfnod mor ofnadwy o bwysig ym mywyd rhywun a’r teulu.\nGofynwyd i fi roi fy marn a fy mhrofiad clinigol ar y bwrdd. Dwi di bod yn trafeilio i’r hosbis yn Mhenarth. A dwi di bod y helpu dipyn efo polisiau, cysylltu efo Llywodraeth Cymru, neud gwaith elusennol yn amlwg trio codi ymwybyddiaeth o’r elusen.\nMae’r cyfnod Cofid wedi uwcholeuo pa mor bwysig ydi gwaith Marie Curie a cael cyfnod diwedd oes yn iawn pam dydi teuluoedd methu bod yna fel criw. Mae’n achos agos iawn iawn iawn at fy nghalon i.\nFydd fy nghyfnod i ar y bwrdd yn dod i ben cyn hir ond mae’r elusen yn mynd i gario mlaen ac yn mynd i fod yn ran mawr ohona fi am byth dwi’n meddwl.\nOes ganddoch chi uchelgais at y dyfodol neu ydach chi’n reit fodlon rwan?\nDwi’n graduras reit hapus ac reit fodlon fy myd. Yr uchelgais oedd gen i oedd cael bod yn rhan o hyfforddiant myfyrwyr meddygol yn lleol, a dwi’n cael gwneud hynna rwan.\nFuaswn i’n hoffi gweld yr ysgol feddygol yma’n ngogledd Cymru yn datblygu i’r un maint ac o’r un statws, ma’n siwr bod y statws wedi dechrau’n barod, ond a’r prif ysgolion meddygol eraill sydd yng Nghymru.\nCael aros yn Llanrug a cael iechyd gora posib a gwneud chydig o drafeilio hefyd.\nA dwi’n meddwl ma be mae pawb isio rwan ydi cael meddwl amdan y byd yma yn rhydd o Gofid de, sydd rownd y gornel.\nOnd nagoes sdi a dydw i ddim yn berson sy’n meddwl yn ormodol, dwi’n licio edrych ymlaen at betha. Mae’n debyg bod y gwaith dwi’n neud yn gwneud i rywun feddwl yn reit gall a gwerthfawrogi y diwrnod a’r sefyllfa. A dwi’n meddwl bod ni i gyd wedi gwneud mwy o hynny y flwyddyn yma, bod y Cofid wedi gwneud hynna.\nElla ein bod ni hyd yn oed wedi cael bach mwy o amser i gnoi cil am y peth; mae ein bywydau ni gyd wedi slofi i lawr mewn lot o ffyrdd yn bositif fel bod yna fwy o amser i adlewyrchu ar betha.\nOnd na dwi’n meddwl mod i’n reit hapus a mod i wedi bod yn lwcus iawn hyd yn hyn.\n2 Eisteddfod Ysgol Brynrefail yn cael ei ganslo\n3 Ydi Dyffryn Peris yn un o ardaloedd cerddorol pwysicaf Cymru?\n4 Cadair pwy?


Sgwrsio Zābol [Zābul]. Sgwrsio am ddim gyda dieithryn ar hap yn syth o Zābol [Zābul].\nCroeso i Chatroulette Zābol [Zābul]Cyswllt i berson aleatory unrhyw le yn y byd. Gyda Chatroulette Zābol [Zābul] gallwch ddewis rhwng yr opsiynau canlynol:- Sgwrs am ddim gyda phob math o bobl o Zābol [Zābul]. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Zābol [Zābul]:


CYFEIRNOD GRID: SN 758358\nARWYNEBEDD MEWN HECTARAU: 427.80\nArdal fach i'r gogledd o dref Llanymddyfri, ar y naill ochr a'r llall i Afon Tywi. Mae pobl wedi bod yn anheddu yn yr ardal hon ers y cyfnodau cynharaf - ym mhen gogleddol yr ardal hon mae bryngaer o'r Oes Haearn, ac mae llinell y ffordd Rufeinig sy'n arwain tua'r gogledd o'r gaer yn Llanymddyfri (Alabum) yn croesi llawr y dyffryn. Erbyn y cyfnod hanesyddol Afon Tywi oedd y ffin rhwng Cantref Bychan i'r dwyrain a Chantref Mawr i'r gorllewin. Goresgynnwyd Cantref Bychan gan yr Eingl-Normaniaid o dan Richard Fitz Pons a sefydlodd caput yn Llanymddyfri ym 1110-16 (Rees d.d.). Yn fuan ar ôl hynny fe'i trosglwyddwyd i arglwyddi Clifford Aberhonddu, fel Arglwyddiaeth Llanymddyfri; parhaodd Cantref Mawr i fod yn arglwyddiaeth Gymreig annibynnol tan 1284. Cadwodd y ddau gantref arferion brodorol o ddeiliadaeth/ddal tir tan ddiwedd y cyfnod Canoloesol pan gawsant eu huno o fewn ffiniau modern Sir Gaerfyrddin ond lleolid Ardal 214 o fewn bwrdeistref Ganoloesol Llanymddyfri (Rees 1932), ac roedd yn ddarostyngedig i ddeiliadaeth Normanaidd, am mai 'tiroedd trefgordd' ydoedd. Ymddengys fod ffin ogleddol y fwrdeistref yno ar ffurf ffisegol fel 'Ffos Krenchy' (ibid.) y mae'n bosibl ei bod yn cael ei chynrychioli bellach gan nant, sef Nant Ogwrn. Mae'r enw 'Dolauhirion' yn awgrymu bod llain-gaeau yno o'r blaen, a all esbonio ffiniau llinellol y caeau sy'n digwydd trwy'r ardal drwyddi draw. Fodd bynnag, yn wahanol i Ardal 213 nid oes unrhyw dystiolaeth ffisegol bod y dull amaethu cefnen a rhych wedi'i ddefnyddio yn yr ardal hon. Mae'n bosibl bod i'r patrwm presennol o glostiroedd eithaf rheolaidd, mawr gael ei greu yn y 17eg ganrif neu ar ddechrau'r 18fed ganrif, gan gymryd lle systemau maes agored blaenorol. Yng ngorlifdir Afon Tywi ei hun ceir clostiroedd mwy rheolaidd, mwy o faint a all ddyddio o ddiwedd y 18fed ganrif. Mae'n bosibl bod y gwaith blaenorol i amgáu'r tir yn gysylltiedig â'r plastai, yn arbennig Llwynhowell a Henllys sy'n dyddio o'r cyfnod cyn yr 16eg ganrif (Jones 1987, 94, 118-9), Manorafon y mae ei ystad wedi'i ddogfennu o 1749 (Judith Alfrey, sylw pers.) a Thonn, a grybwyllwyd ym 1759 ond a losgodd i lawr ym 1916 (Jones 1987, 181). Croesir Afon Tywi yn Nolauhirion dros bont sy'n perthyn i'r cyfnod Canoloesol ac ar draws rhyd Ganoloesol yn Llwynhowell, tra bod y bont sy'n cario'r A40(T) i Lanymddyfri wedi cymryd lle pont grog o'r 19eg ganrif a oedd ei hun wedi cymryd lle fferi. Croesir rhan ddeheuol yr ardal gan y rheilffordd o Lanymddyfri i Lanwrtyd, a sefydlasid erbyn 1871 fel rhan o Linell Canolbarth Cymru a Chyffordd Caerfyrddin Rheilffordd Llundain a'r Gogledd-orllewin (LNWR). Mae'n dal i weithredu ac mae'n rhan o linell 'Calon Cymru'.\nMae ardal gymeriad Llwynhowell yn ymestyn ar draws llawr Afon Tywi yn union i fyny'r nant o Lanymddyfri, ac mae'n cynnwys ochr orllewinol sy'n graddol ddisgyn a llethrau isaf ochr ddwyreiniol y dyffryn. Saif gorlifdir cul Afon Tywi ar lefel o 70 m fwy neu lai, ac mae ochr orllewinol y dyffryn yn codi i dros 120 m. Yn ei hanfod tirwedd o gaeau afreolaidd bach - i - ganolig eu maint, ffermydd mawr a choetir gwasgaredig ydyw. Defnyddir y tir at ddibenion amaethyddol fel porfa wedi'i gwella; nid oes fawr ddim tir garw. Gwrthgloddiau â gwrychoedd ar eu pennau sy'n ffurfio ffiniau'r caeau. At ei gilydd mae'r gwrychoedd mewn cyflwr da ar lefelau is, ond ar lefelau uwch y duedd yw bod y gwrychoedd wedi tyfu'n wyllt a'u bod wedi'u hesgeuluso. Yn ogystal â'r gwrychoedd ceir ffensys gwifrau. Mae rhai gwrychoedd yn cynnwys coed nodweddiadol, ac mae'r rhain ynghyd â chlystyrau bach o goetir collddail - ar lethrau mwy serth y dyffryn yn bennaf - yn rhoi golwg braidd yn goediog i'r dirwedd. Ceir ardaloedd lle y ceid parciau gynt ond ni chafodd y rhain ddylanwad mawr ar olwg y dirwedd. Mae'r ffermydd wedi'u dosbarthu ar hyd ochrau isaf y dyffryn ar y naill ochr a'r llall i Afon Tywi. At ei gilydd mae'r ffermydd yn sylweddol. Mae'r ffermdai yn dyddio o'r 18fed ganrif neu'r 19eg ganrif yn bennaf; adeiladau o gerrig ydynt ac iddynt doeau llechi. Maent yn dueddol o fod yn y dull boneddigaidd, a chanddynt dai allan lled-ffurfiol, o gerrig, er bod y mwyafrif hefyd yn gysylltiedig ag adeiladau amaethyddol modern. Yn ogystal â'r ffermydd ceir llawer o adeiladau gwasgaredig ar draws yr ardal, ond wedi'u canoli ar hyd ffyrdd yn agos at Lanymddyfri. Mae'r rhain yn perthyn i ddau gyfnod yn bennaf: 'filâu' o ddiwedd y 19eg ganrif, a thai a byngalos o ddiwedd yr 20fed ganrif mewn amrywiaeth o ddulliau a deunyddiau. Mae'r rhan hon o ddyffryn Tywi uchaf yn goridor llwybr, ac mae ffordd B yn dilyn llinell gyffredinol y ffordd Rufeinig ar ochr ddwyreiniol yr afon.\nMae'r archeoleg a gofnodwyd yn gyfyngedig i'r ffordd Rufeinig a darganfyddiadau Rhufeinig i'r de, yn agos at y gaer yn Llanfair-ar-y-bryn, ac at safle Plasty Tonn.\nMae nifer o adeiladau nodweddiadol. Adeiladwyd pont Dolauhirion sy'n rhestredig Gradd I gan William Edwards ym 1773, a hynny ar safle pont Ganoloesol. Mae Manorafon sydd ag adeiladau fferm model o 1800 fwy neu lai (Judith Alfrey, sylw pers.), yn enghraifft gynnar bwysig o gynllunio fferm, ac mae Henllys yn dþ deulawr rhestredig Gradd II* sy'n gysylltiedig â 6 thþ allan Gradd II. Hefyd ceir plastai sydd wedi'u hailadeiladu yn Llwynhowell a Thonn, ac mae gan yr ail - fel Henllys - ardal lle y ceid parcdir gynt o bosibl. Yn gyffredinol mae'r ffermydd wedi'u hadeiladu â rhywfaint o ystyriaeth bensaernïol, yn hytrach nag yn y traddodiad brodorol. Ceir rhai ffermdai o friciau a rhai o friciau a cherrig sy'n dyddio o ddiwedd y 19eg ganrif. Mae'r tai allan o gerrig yr un mor sylweddol ac mewn rhai achosion maent wedi'u trefnu'n lled-ffurfiol o amgylch y tþ.\nArdal anodd iawn ei diffinio ydyw am fod ardaloedd cyfagos, ar wahân i'w hochr ddeheuol yn erbyn ardal drefol Llanymddyfri, yn cynnwys elfennau tirwedd hanesyddol tebyg. Yn yr achosion hyn ceir ardal gyfnewid, yn hytrach na ffin bendant.


Meic Stevens - Wicipedia\nAm y llenor, y golygydd a'r awdur, gweler Meic Stephens.\n13 Mawrth 1942\nCanwr, cyfansoddwr, telynegwr, ac arlunydd Cymraeg yw Meic Stevens (ganwyd 13 Mawrth 1942). Mae Meic Stevens wedi bod yn un o ffigyrau amlycaf y sin cerddoriaeth Gymraeg am dros bum degawd, a chwaraeodd ran allweddol yn sefydlu'r sin cerddoriaeth boblogaidd yng Nghymru. Disgrifir ef gan rai fel "y Bob Dylan Cymreig" ac mae hefyd wedi cael ei gymharu yn ffafriol gyda cherddorion fel Syd Barrett. Mae Meic yn canu yn y Gymraeg yn bennaf ac wedi dod yn un o'r ffigyrau mwyaf adnabyddus y byd cerddoriaeth Gymraeg.\n3 Dylanwad ar Artistiaid Eraill\n5.1 Llyfrau Cerddoriaeth\nCafodd Meic Stevens ei eni yn Louis Michael James ar 13 Mawrth 1942 yn Solfach, Sir Benfro.\nMeic Stevens yng Ngwyl Hanner Cant, 2012\nCynorthwywyd lansiad gyrfa Meic Stevens fel perfformiwr ym 1965 gan y DJ Jimmy Savile, a'i gwelodd yn perfformio mewn clwb canu gwerin ym Manceinion. Y canlyniad oedd i Meic Stevens ryddhau ei sengl gyntaf - wedi'i drefnu gan John Paul Jones (a aeth ymlaen i fod yn aelod o Led Zeppelin) - i Decca Records yn yr un flwyddyn (ond ni werthodd yn dda).\nYm 1967 dioddefodd Meic oherwydd problemau meddyliol ac aeth yn ôl i Solfach i adfer ei iechyd. Dechreuodd ysgrifennu caneuon Cymraeg mewn ymdrech ymwybodol i geisio creu cerddoriaeth boblogaidd nodweddiadol Gymreig. Rhwng 1967-69 recordiodd gyfres o EPs Cymraeg (Rhif 2, Mŵg, Y Brawd Houdini, Diolch yn Fawr, Byw yn y Wlad) i stiwdios Sain a Wren. Perfformiodd ar draws Prydain hefyd yn y 1960au (er enghraifft i'w gyfaill Gary Farr ar ei albwm cyntaf i label Marmalade). Rhyddhaodd ei albwm gyntaf yn y Saesneg, Outlander, ar label Warner Bros. ym 1970. Fel ei LPs eraill o'r cyfnod hwnnw, fel Gwymon a Gôg, mae'n albwm prin heddiw.\nYn 1972 rhyddhawyd Gwymon (Dryw), albwm sy'n cynnwys rhai o'i ganeuon gorau fel Gwely Gwag, Merch O'r Ffatri Wlân a Daeth Neb Yn Ôl.\nSymudodd Meic i fyw i Lydaw ym 1974. Fe ddychwelwyd ym 1977, a recordio Gôg (Sain, 1977), ei albwm gorau yn ôl rhai. Ym 1978 ysgrifennodd y gerddoriaeth ar gyfer yr opera roc Dic Penderyn a lwyfannwyd yn Eisteddfod Genedlaethol Caerdydd. Mae Caneuon Cynnar Rhif 1 (Tic Toc, 1981) yn gasgliad gwych o'i hen ganeuon wedi ei recordio o'r newydd.\nHefyd yn 1981, rhyddhawyd casét o ganeuon newydd yn Saesneg gyda'r Cadillacs i gyd-fynd gyda thaith i Lydaw, Cider Glider (The Farnham Sessions). Ail ryddhawyd hon ar Voodoo Blues: 1979-92 gan Blue Tit ym 1994 gyda thraciau ychwanegol.\nMae Nos Du, Nos Da (Sain, 1982) yn glasur, sy'n cynnwys rhai o'i ganeuon gorau fel Môr O Gariad, Bobby Sands a Dic Penderyn. Roedd Gitâr Yn Y Twll Dan Star (Sain, 1983) yn cynnwys caneuon o'r opera roc coll Hirdaith A Chraith Y Garreg Ddu. Defnyddiodd y Cadillacs unwaith eto ar gyfer recordio Lapis Lazuli (Sain, 1985) sy'n cynnwys Erwan, un o'i ganeuon mwyaf prydferth.\nRhyddhawyd Gwin A Mwg A Merched Drwg ym 1987 ar gasét yn unig. Roedd aelodau'r band yn cynnwys rhai o gerddorion gorau sesiwn Llundain, gyda Brian Godding, gynt o Blossom Toes, yn eu mysg. Nid yw hwn, na'r ddau albwm blaenorol, ar gael ar CD.\nSymudodd label o Sain i Fflach ar gyfer Bywyd Ac Angau yn 1989. Roedd hon yn albwm dwyieithog ac yn fwy gwerinol ei naws. Recordiwyd 'Ware'n Noeth (Bibopalwla'r Delyn Aur) yn Stiwdio Les, Bethesda, a hon oedd ei CD cyntaf, rhyddhawyd gan Sain ym 1991. Dilynwyd hwnnw gan Er Cof Am Blant Y Cwm ar Crai, sy'n cynnwys y gân anfarwol o'r un enw.\nRecordiwyd Meic Stevens Yn Fyw (Sain) ym Mhabell Swroco yn Eisteddfod Genedlaethol Bro Colwyn ym 1995 - perfformiad a recordiad gwych; fe'i rhyddhawyd ar gasét yn unig.\nYsgrifennwyd rhan helaeth o'r caneuon oddi ar Mihangel (Crai) gyda Rob Mills. Ar y cyfan, roedd hon yn albwm siomedig.\nMeic yn Eisteddfod Wrecsam, 2011\nRhyddhawyd Ysbryd Solva (Sain) yn ystod Eisteddfod Genedlaethol Tyddewi, 2002, ac yn yr un flwyddyn recordiwyd Meic A'r Gerddorfa yn Neuadd Y Brangwyn Abertawe a Neuadd Ysgol Dyffryn Aman, Rhydaman, gyda Cherddorfa Genedlaethol Gymreig y BBC.\nErbyn Icarws (Sain, 2007), roedd Meic yn cydweithio unwaith eto gyda Geraint Jarman. Fel Caneuon Cynnar Rhif 1 ac Ysbryd Solva, mae hon yn gasgliad o'i hen ganeuon wedi eu recordio o'r newydd.\nRecordiwyd An Evening With Meic Stevens yn 2007 yn fyw yn Yr Half Moon, Putney, Llundain, ar gyfer Sunbeam. Rhyddhawyd DVD o'r gyngerdd, y cyntaf gan y dewin o Solfach.\nYn 2008, cafodd ei albwm Gwymon ei ail-gyhoeddi ar label Sunbeam gyda dwy drac byw yn ychwanegol at y caneuon ar yr albwm gwreiddiol.\nYn 2010 cyhoeddodd Sain yr albwm, Love Songs. Gyda'r caneuon oll yn Saesneg, ysgrifennwyd llawer ohonynt pan oedd Meic yn llanc 18 oed yn 1959. Yn Awst 2011, cyhoeddwyd ei hunangofiant dadleuol diweddaraf, 'Mas o 'Ma'.\nYn 2011, cyhoeddodd Meic Stevens ei fod am fudo i Ganada i ymuno efo'i hen gariad, Liz, a chwrddodd â hi yn ystod ei amser fel myfyriwr celf yng Nghaerdydd yn y 1960au cynnar. Mae Meic wedi chwarae sawl gig ffarwelio yng Nghymru cyn ymadael am Ganada.\nDylanwad ar Artistiaid Eraill[golygu | golygu cod y dudalen]\nWrth chwarae yn y grŵp Bara Menyn yn niwedd y 1960au, cafodd Meic Stevens ddylanwad uniongyrchol ar yr artistiaid Heather Jones a Geraint Jarman. Parhaodd y dylanwad yma ar waith Heather Jones wrth iddi hi a Meic Stevens berfformio yn aml gyda'i gilydd ar lwyfannau led-led Cymru yn ystod y degawdau nesaf. Gellir clywed dylanwad brand arbennig Meic Stevens o roc gwerin yng ngwaith bandiau Cymraeg cyfoes fel Super Furry Animals a Gorky's Zygotic Mynci. Mae'r artist Gai Toms yn enwi Meic Stevens fel y prif ddylanwad a ysgogodd ef i ddechrau ysgrifennu a pherfformio ei ganeuon ei hun. Mae dylanwad arddull werin nodweddiadol Meic Stevens yn amlwg yng ngwaith Gai Toms, yn enwedig ar ddeunydd Mim Twm Llai. Yn ddiweddar, perfformiodd Alun Tan Lan fersiwn o'r gân "Cwm y Pren Helyg" gan Meic Stevens.\nPrif erthygl: Rhestr o ganeuon a recordiwyd gan Meic Stevens\nOutlander (1970, Warner Bros.)\nGitâr yn y Twll Dan Stâr (1983, Sain)\nBywyd ac Angau (1989, Fflach)\nWare’n Noeth (Bibopalwla’r Delyn Aur) (1991, Sain SCD 4088)\nLlyfrau Cerddoriaeth[golygu | golygu cod y dudalen]\nI Adrodd yr Hanes: 51 O Ganeuon Meic Stevens Gyda Cherddoriaeth, Meic Stevens a Lyn Ebenezer, Tachwedd 1993, Gwasg Carreg Gwalch, ISBN 9780863812736\nHunangofiannau[golygu | golygu cod y dudalen]\nCyhoeddwyd hunangofiant Meic Stevens mewn tair rhan:\nHunangofiant y Brawd Houdini, Tachwedd 2003, Gwasg Gwynedd, ISBN 9780862436971\nY Crwydryn a Mi, Ebrill 2009, Y Lolfa, ISBN 9781847711212\nMâs o 'Mâ, Gorffennaf 2011, Y Lolfa, ISBN 9781847713247\n↑ "Erthygl Cylchgrawn Barn". Archifwyd o'r gwreiddiol ar 2016-03-05. Cyrchwyd 2011-03-21.\nBBC Cymru - Meic Stevens\nProffil Meic Stevens gan BBC Cymru\nISNI: 0000 0000 4815 9847\nWedi dod o "https://cy.wikipedia.org/w/index.php?title=Meic_Stevens&oldid=10958524"\nNewidiwyd y dudalen hon ddiwethaf ar 28 Gorffennaf 2021, am 16:55.


Oes gan yr Yr Hen Ymneilltuwyr a Leanne Wood rhywbeth yn gyffredin? | rhysllwyd.com\nOes gan yr Yr Hen Ymneilltuwyr a Leanne Wood rhywbeth yn gyffredin?\nby admin | Jan 26, 2012 | Diwylliant, Ffydd, Gwleidyddiaeth, Ymchwil R. Tudur Jones | 1 comment\nDwi wedi ail ymuno a Phlaid Cymru wythnos yma er mwyn pleidleisio dros Leanne Wood. Dydw i ddim yn cytuno gyda Leanne ynglŷn a phob peth o bell ffordd, ond dwi’n argyhoeddedig mae hi mae’r Blaid a Chymru ei hangen ar y foment yma mewn hanes er mwyn rhoi ychydig o dân ym mhethau. Y Mab Darogan i mi o hyd yw Adam Price, ac mae cefnogaeth Adam i Leanne yn bwysig dwi’n meddwl wrth edrych ar ddyfodol y Blaid yn yr hir dymor.\nMae unrhyw un sydd wedi ymwneud ac ymgyrchoedd iaith dros y blynyddoedd diwethaf yn gwybod yn iawn am ymrwymiad Leanne i’r Gymraeg. Oes, mae angen iddi fagu mwy o hyder wrth siarad Cymraeg yn gyhoeddus ond fe ddaw hynny gydag amser. Ond prif nodwedd Leanne yw ei daliadau sosialaidd felly dwi am ddweud gair am hynny o bersbectif Cristnogol. Er mod i’n gwerthfawrogi dadansoddiad Marx o ymddieithriad y gweithiwr o’i lafur does gen i fawr ddim byd arall i ddweud am Marx. Mae fy rhagfarn yn erbyn Marx yn rhannol oherwydd crwsâd Marx yn erbyn crefydd ac yn sgìl hynny erlid brwnt dilynwyr Marx ar Gristnogion drwy hanes. Fodd bynnag, wrth ddod at gwestiynau ynglŷn a stiwardiaeth arian a chyfoeth mae gan sosialwyr a Gristnogion fwy yn gyffredin nag y byddai llawer o sosialwyr a llawer o Gristnogion yn fodlon ei gyfaddef.\nMae Tudur Hallam yn dweud yn Canon ein Llên fod y diwylliant anghydffurfiol, cyn i athroniaeth Marx ledu drwyddi, yn ‘hyrwyddo undod diwylliannol a thrawsddosbarth’. Roedd Tudur Jones hefyd yn dadlau yn Ffydd ac Argyfwng Cenedl fod Yr Hen Ymneilltuwyr, er yn cynnwys rhai aelodau ‘digon cyfforddus eu hamgylchiadau’, yn cymryd gofal o dlodion eu cynulleidfaoedd. Gwerthoedd Cristnogol oedd sail y gofal a’r consyrn hwn am y tlodion ac anffodusion y gymdeithas, a hynny cyn i unrhyw lofa gael ei suddo yng Nghymru ac ymhell cyn i syniadau Marx gyrraedd y wlad. Ond mae yna wahaniaeth sylfaenol rhwng Cristnogaeth a Marcsiaeth ar y mater yma sef fod Marcsiaeth methu mynd i’r afael a gwraidd problem cymdeithas wrth ddelio a chyfoeth sef hunanoldeb, cybydd-dod, natur farus pobl ac yn y blaen – mewn gair – pechod. Mae Cristnogaeth, yn wahanol i Farcsiaeth, yn cynnig newid y galon yn ogystal a’r allanolion. Ond beth bynnag am y gwendid sylfaenol hwnnw o dŷ sosialaeth seciwlar, mae gwleidyddiaeth Leanne yn eistedd yn fwy cyfforddus ar fy nghydwybod i na gwleidyddiaeth pobl sy’n derbyn teyrnasiad cyfalafiaeth y farchnad rydd yn ddi-gwestiwn.\nEr mod i wedi ail ymuno a’r Blaid does gen i ddim bwriad bod yn weithgar o fewn y Blaid a hynny am sawl rheswm, yn bennaf oherwydd mod i dal yn argyhoeddedig mae’r ffordd fwyaf gonest i Weinidog yr Efengyl ddilyn dysgeidiaeth Iesu yw tu allan i wleidyddiaeth pleidiol gan fod y byd hwnnw, fel y mae dyddiau yma beth bynnag, yn gofyn i bobl gyfaddawdu’n ormodol ar werthoedd dwi’n eu cyfri’n rhai cwbwl greiddiol.\nSimon Brooks\ton 27/01/2012 at 12:01 am\nA finna’n meddwl mai’r hyn oedd gan yr hen Ymneilltuwyr a Leanne Wood yn gyffredin oedd Piwritaniaeth!


Cyhoeddi canllaw newydd i helpu i fynd i’r afael â hiliaeth ym maes addysg\nHeddiw mae Cyngor y Gweithlu Addysg (CGA) wedi cyhoeddi ei Ganllaw Arfer Da diweddaraf ynghylch mynd i’r afael â hiliaeth.\nCafodd y canllaw, sydd wedi cael cymeradwyaeth ffurfiol gan Dangos y Cerdyn Coch i Hiliaeth a BAMEed Wales, ei lansio i gyd-daro â digwyddiad ar y cyd gan CGA, Addysgwyr Cymru a BAMEed, ‘Symud o ymarfer nad yw’n hiliol i ymarfer gwrth-hiliol: hyrwyddo cydraddoldeb hiliol mewn addysg’.\nNod y ddogfen hon, y ddiweddaraf mewn cyfres o ganllawiau ymarfer da, yw cynorthwyo’r holl gofrestreion i ddeall sut y gall eu hymddygiadau a’u hymarfer helpu i greu amgylcheddau cynhwysol a chroesawgar i ddysgwyr a phobl ifanc.\nMae'n nodi’n glir y camau y gellir eu cymryd wrth ganfod a mynd i’r afael â materion hiliaeth yn ogystal â sut i hyrwyddo cydraddoldeb – i gyd yn unol â’r cyfrifoldebau a nodir yng Nghod Ymddygiad ac Ymarfer Proffesiynol CGA.\nDywedodd Kate Mills, Uwch Weithiwr Addysg yn Dangos y Cerdyn Coch i Hiliaeth\n“Mae Dangos y Cerdyn Coch i Hiliaeth yn croesawu’r Canllaw Ymarfer Da hwn gan CGA. Mae hiliaeth yn rhemp ledled y gymdeithas, gan gynnwys yn ein hysgolion, ac mae adnoddau fel hwn a all gynorthwyo addysgwyr i gymryd cyfrifoldeb am eu hymarfer gwrth-hiliol eu hunain, er mwyn creu mannau cynnes a chroesawgar lle gall pob plentyn, person ifanc a chydweithiwr ffynnu, yn hollbwysig.\n“Cyfrifoldeb pawb yw gwrth-hiliaeth ac edrychwn ymlaen at weld hyn yn datblygu ymhellach byth ledled system addysg Cymru.”\nDywedodd Cadeirydd BAMEed Wales, Dr Susan Davis\n“Rydym ni’n falch o gymeradwyo’r canllaw hwn gan CGA i fynd i’r afael â hiliaeth. Mae'n hanfodol i fannau dysgu gynnig profiad meithringar a chadarnhaol i blant a phobl ifanc yng Nghymru – a ddylai allu dysgu mewn amgylchedd sy’n eu dathlu nhw a’u cyfraniadau unigryw, waeth beth fo lliw eu croen neu eu credoau crefyddol.”\nWrth gyhoeddi’r canllaw, dywedodd Prif Weithredwr CGA, Hayden Llewelyn\n“Mae gan Gymru gymdeithas amlddiwylliannol sefydledig lle mae unigolion o gefndiroedd amrywiol yn dysgu gyda’i gilydd ac oddi wrth ei gilydd. Fel rheoleiddiwr, mae dyletswydd ar CGA i hyrwyddo amrywiaeth a chynhwysiant yn y gweithlu addysg.\n“Rydym ni wedi datblygu’r canllaw hwn i gynorthwyo ein cofrestreion i ddeall a mynd i’r afael â materion hiliaeth yn unol â’u cyfrifoldebau o dan y Cod Ymddygiad ac Ymarfer Proffesiynol.”\nI weld y canllaw, ewch i'n tudalennau Canllawiau Ymarfer Da.


Horizon Chase – Twyllwyr&Darnia – Awgrymiadau Twyllo Android\nHorizon Chase – Twyllwyr&Darnia\nMAE ACHOS HORIZON YN TRIBUTE I GEMAU RACIO ARCADE DOSBARTHOL.\nMae Horizon Chase yn llythyr cariad at bob chwaraewr rasio retro. Mae'n gêm rasio caethiwus wedi'i hysbrydoli gan hits gwych yr 80au a'r 90au. Mae pob cromlin a phob glin yn Horizon Chase yn ail-greu gameplay rasio arcêd clasurol ac yn cynnig terfynau cyflymder diderfyn o hwyl i chi. Throttle llawn ymlaen a mwynhau!\n• GRAFFEG 16-BIT A REINVENTED\nMae Horizon Chase yn dod â chyd-destun graffig y genhedlaeth 16-did yn ôl ac yn creu arddull sydd wedi'i hysbrydoli yn y gorffennol heb ollwng ei gyfoesrwydd. Mae'r polygon ymddangosiadol ac esthetig lliw eilaidd yn pwysleisio harddwch gweledol y gêm, gan arwain at awyrgylch unigryw a harmonig. Fe fyddwch chi'n teimlo enaid rasio retro'r gêm ar gorff cwbl fodern.\n• TWR DRWY GORFFENNAF Y BYD\nMae Horizon Chase yn ras ledled y byd. Gyda phob cwpan newydd byddwch chi'n gyrru'ch car trwy rasys anghyffredin, gwylio'r haul yn machlud, yn wynebu glaw, eira, lludw folcanig a hyd yn oed stormydd tywod difrifol. Boed hynny ddydd neu nos mae pob trac yn digwydd mewn cardiau post hardd o bob cwr o'r byd.\n• PECYN ESBONIAD SENNA AM DDIM – CREFYDD SYLWADAU SENNA GREATEST AYRTON\nGwrogaeth i'r gyrrwr chwedlonol Ayrton Senna, mae'r Pecyn Ehangu hwn yn dod â set hollol newydd o geir, traciau, a nodweddion i'r gêm, wedi'i ysbrydoli gan yrfa Senna.\n• BARRY LEITCH, CYFANSODDIAD SAFON CYFREITHIOL\nHorizon Chase yn cyflwyno Barry Leitch, y cerddor y tu ôl i draciau sain gemau rasio arcêd clasurol. Wrth i chi chwarae'r gêm, cewch eich hypnoteiddio gan ei alawon swynol sy'n cyd-fynd ag ecstasi graffigol pob gorwel.\nPeidiwch ag anghofio ein dilyn ar gyfryngau cymdeithasol:\nCategori: Twyllwyr a Darnia neu Awgrymiadau Tagiau: Chase, CheatsHack, Horizon\n← Saga Jeli Crush Candy – Twyllwyr&Darnia Tycoon Olew: Twyllwyr Ffatri Segur Nwy&Darnia →


Hadith a Sunnah - Qur'an a thestunau sanctaidd - TGAU Astudiaethau Crefyddol Revision - BBC Bitesize\nHadith a Sunnah\nMae Mwslimiaid hefyd yn ceisio arweiniad o'r Hadith\n, sef ysgrifau am fywyd y Proffwyd Muhammad. Cafodd y rhain eu cofio gan ddilynwyr agos y Proffwyd a'u hysgrifennu'n ddiweddarach. Maen nhw'n dysgu Mwslimiaid sut i fyw eu bywydau, a sut i ddeall a dilyn dysgeidiaethau'r Qur'an.\nPan mae Mwslim yn dilyn enghraifft y Proffwyd Muhammad fel sydd wedi'i nodi yn yr Hadith, mae'n dilyn y Sunnah\n, neu arferion y Proffwyd. Mae'r arferion hyn yn gallu dod yn ail natur, er enghraifft y gweithredoedd mae Mwslimiaid yn eu gwneud wrth weddïo.\nFfynonellau awdurdod pwysig eraill i Fwslimiaid\nOs yw Mwslim yn ei chael hi'n anodd dehongli neu ddeall dysgeidiaethau'r Qur'an\n, neu os oes angen cyngor arno/arni am fywyd bob dydd, weithiau bydd yn ceisio arweiniad yn y mosg\nlleol. Fel arfer, bydd yr imam, yr offeiriad neu'r ysgolhaig sy'n arwain gweddïau yn y mosg wedi astudio'r Qur'an a'i ddysgeidiaethau'n fanwl, a bydd ganddo'r wybodaeth a'r profiad i arwain neu ddysgu Mwslimiaid eraill.


gobaith.cymru | Rhain ydyw dyddiau Elias - gobaith.cymru - Un o wefannau y Cyngor Ysgolion Sul\nRhain ydyw dyddiau Elias,\nYn datgan yn glir Air yr Iôr;\nA rhain ydyw dyddiau’th was ffyddlon, Moses,\nYn adfer cyfiawnder i’r tir.\nAc er mai dydd prawf welwn heddiw,\nDydd newyn a th’wyllwch a chledd,\nNyni ydyw’r llef o’r diffaethwch; Galwn:\n‘O, paratowch lwybrau yr Iôr.’\nAc wele daw ar gymylau’r nef,\nDisglair fel yr haul, ‘rutgorn clir a gân;\nLlefwch oll, hon yw blwyddyn Jiwbili,\nDaw o Seion waredigaeth lân.\nRhain ydyw dyddiau Eseciel,\nLle gwisgir yr esgyrn â chnawd;\nA rhain ydyw dyddiau’th was ffyddlon, Dafydd\nYn codi it deml o fawl.\nRhain ydyw dyddiau’r cynhaeaf,\nY meysydd sy’n wyn drwy y byd,\nA ni yw’r llafurwyr sydd yn dy winllan\nYn datgan yn glir Air yr Iôr.\n(Grym Mawl 2: 131)\nRobin Mark: These are the days of Elijah, Cyfieithiad Awdurdodedig: anad.\nHawlfraint © 1995 Daybreak Music Ltd.


Beth sy’n digwydd nesaf? -\tAstudiaethau Israddedig, Prifysgol Aberystwyth\nCais UCAS: Beth sy’n digwydd nesaf?\nFelly rydych chi wedi ymgeisio ac yn aros am ymateb gan eich dewis o brifysgol.\nOs nad ydych chi’n siŵr beth sy’n digwydd nesaf, gadewch i ni esbonio i chi gyda’n canllaw cam wrth gam syml.\n1. Byddwch yn amyneddgar: fe wnaiff UCAS gysylltu\nMae prifysgolion yn derbyn nifer fawr o geisiadau gan fyfyrwyr y DU, yr UE a rhyngwladol. Wrth ymgeisio, byddwch yn cael cyfeirnod UCAS personol sy’n unigryw i chi, a dylech ddyfynnu hwn ym mhob gohebiaeth gyda’r sefydliadau rydych chi wedi ymgeisio iddynt.\nBydd UCAS yn prosesu eich cais, a bydd yn anfon ebost i’ch croesawu gan gadarnhau eich manylion a’ch dewisiadau personol (fel arfer o fewn 14 diwrnod).\n2. Tracio eich cais UCAS\nUnwaith y bydd UCAS wedi darparu eich cyfeirnod personol, byddwch yn gallu cofrestru a mewngonodi i UCAS track. Pan fydd pob darparwr cwrs yn gwneud penderfyniad bydd UCAS yn gadael i chi wybod bod rhywbeth wedi newid yn eich cais, gan eich annog chi i fewngofnodi i UCAS track.\nOs ydych chi’n cael cynnig gan un o’r cyrsiau/prifysgolion rydych chi wedi’u dewis, mewngofnodwch a darllenwch eich llythyr cynnig. Gallwch hefyd ddefnyddio y teclyn tracio i dderbyn neu wrthod cynigion (manylion am hyn isod) yn ogystal â newid manylion personol fel cyfeiriad, rhif ffôn ac ebost.\n3. Diwrnodau Ymweld i Ymgeiswyr\nBydd eich pum dewis yn / wedi eich hysbysu chi am y Diwrnodau Ymweld i Ymgeiswyr fydd wedi’u trefnu. Mae’n bwysig eich bod yn ystyried ailymweld â’r Brifysgol rydych chi wedi ymgeisio iddi, hyd yn oed os ydych chi eisoes wedi bod yno ar Ddiwrnod Agored. Bydd y Diwrnod Agored i Ymgeiswyr yn cynnig cyfle arall i chi weld yr adran, darlithwyr a myfyrwyr eraill o’r un anian. Ceir rhagor o wybodaeth am ddiwrnodau ymweld i ymgeiswyr yma.\nMae rhai cyrsiau a rhai prifysgolion yn cynnal cyfweliadau cyn anfon ateb i’ch cais. Ceir awgrymiadau ar sut i ymdrin â chyfweliadau prifysgol yma.\n5. Amodol, Diamod, Gwrthod\nDyma’r mathau o ymateb y byddwch chi’n eu cael gan y prifysgolion y byddwch yn eu dewis:\nAmodol: Mae hyn yn golygu bod y brifysgol yn gofyn i chi gyflawni graddau penodol yn eich arholiadau neu waith portffolio. Bydd methu â chyflawni’r hyn maen nhw wedi gofyn amdano’n golygu y caiff eich cais ei wrthod;\nDiamod: Mae’r Brifysgol yn ddigon bodlon gyda’r wybodaeth rydych chi wedi’i darparu ac yn teimlo eich bod yn barod yn academaidd i ddechrau ar eich gradd;\nGwrthod: Peidiwch â chymryd hyn yn bersonol, mae’n digwydd! Mae llawer o resymau pam fod ceisiadau penodol yn cael eu gwrthod ond gallwch gymryd mai’r rheswm yw efallai na lwyddoch chi i ddangos sut y gallech gyflawni graddau gofynnol y Brifysgol neu fod y gystadleuaeth yn eich blwyddyn chi yn eithriadol o uchel. Bydd gennych chi ddewisiadau eraill i’w hystyried o hyd.\n6. Ymateb i’ch Prifysgol (Pendant/Yswiriant)\nBydd hwn yn ddewis arall fydd yn newid eich bywyd. Ewch i’n tudalen benodol i gael rhagor o wybodaeth.\nPam Aberystwyth? Darganfod mwy\nAstudio yng Nghymru Darganfod mwy


Polisi preifatrwydd | North Wales Young Carers\nMae Gofalwyr Ifanc Gogledd Cymru wedi creu’r polisi hwn sy’n cynnwys sut rydym yn casglu, defnyddio, datgelu, trosglwyddo a storio eich data. Mae ein Polisi Preifatrwydd llawn ar gael ar ein gwefan bob amser ac mae’n destun newid.\nMae ein hymrwymiad i amddiffyn eich preifatrwydd o’r pwys mwyaf yng Ngofalwyr Ifanc Gogledd Cymru. Mae’r datganiadau canlynol yn disgrifio sut mae Gofalwyr Ifanc Gogledd Cymru yn casglu, defnyddio ac amddiffyn gwybodaeth. Mae’r Polisi hwn yn ymwneud â’n defnydd o unrhyw wybodaeth bersonol a gasglwn gennych chi neu rydych chi’n ei darparu i ni trwy ein gwefan, e-bost, SMS, ffôn, mewn llythyrau a gohebiaeth arall ac yn bersonol.\nEr mwyn darparu ein gwasanaethau, mae angen i ni drin data, mae’r datganiad preifatrwydd hwn yn nodi’r canlynol:\n• pa wybodaeth y gall Gofalwyr Ifanc Gogledd Cymru ei chasglu amdanoch chi;\n• sut y bydd Gofalwyr Ifanc Gogledd Cymru yn defnyddio gwybodaeth a gasglwn amdanoch chi;\n• pryd y gall Gofalwyr Ifanc Gogledd Cymru ddefnyddio’ch manylion i gysylltu â chi;\n• a fydd Gofalwyr Ifanc Gogledd Cymru yn datgelu’ch manylion i unrhyw un arall gan gynnwys ein rhwymedigaethau cyfreithiol;\n• eich hawliau a’ch dewisiadau o ran y wybodaeth bersonol rydych chi’n ei darparu i ni.\nOs oes gennych unrhyw ymholiadau am wybodaeth sydd wedi’i chynnwys yn y datganiad hwn, cysylltwch â ni ym Mharc Busnes Northern Lights, Rossfield Road, Ellesmere Port, CH65 3AW neu drwy e-bost: info@youngcarersnetwork.co.uk\nByddwn yn casglu gwybodaeth bersonol gennych chi pan fyddwch chi’n ymholi am ein gweithgareddau, yn cofrestru gyda ni, yn atgyfeirio, yn cofrestru ar gyfer gweithgareddau penodol, yn rhoi rhodd i ni neu’n darparu gwybodaeth bersonol i ni fel arall. Efallai y byddwn hefyd yn derbyn gwybodaeth amdanoch chi gan bobl eraill, er enghraifft, os yw gwasanaeth trydydd parti, ffrind neu gydweithiwr yn eich cyfeirio at ein gwefan neu ein gwasanaethau.\nMae’r wybodaeth a gasglwn yn dibynnu ar ein perthynas â chi a gall gynnwys gwahanol gategorïau o ddata fel y’u diffinnir o dan y GDPR, mae’r data hwn fel rheol yn cynnwys enw, cyfeiriad, manylion cyswllt ychwanegol a gwybodaeth bellach a roddwch inni trwy gofrestru neu atgyfeirio.\nMae manylion llawn, cynhwysfawr ynglŷn â sut rydym yn amddiffyn eich gwybodaeth i’w gweld yn ein Polisi Diogelu Data.\nSut ydyn ni’n defnyddio data personol?\nMae angen i ni wybod eich data personol i ddarparu’r gwasanaethau yr ydych yn gofyn amdanynt, cadw mewn cysylltiad â chi os oes gennym eich caniatâd i wneud hynny ac i sicrhau bod ein rhwymedigaethau diogelu cyfreithiol yn cael eu cyflawni.\nNi fyddwn yn casglu unrhyw ddata personol gennych nad oes angen i ni ei ddarparu a’i oruchwylio’r gwasanaethau hyn.\nCefnogwyr / noddwyr / rhoddwyr:\nRydyn ni’n cofnodi’r data rydych chi’n ei ddarparu i ni mewn modd priodol a diogel yn unol â’n Polisi Diogelu Data. Rydym yn cofnodi ac yn cadw’r data am unrhyw roddion a dderbyniwn yn unol â’n Polisi Diogelu Data ac yn unol ag unrhyw ofynion cyfreithiol a bennir gan gyrff awdurdodol fel Cyllid a Thollau EM. Efallai y byddwn yn defnyddio’r data hwn yn ein cylchlythyrau, ein gwefan a’n cyfryngau cymdeithasol, er enghraifft i ddiolch am gefnogaeth neu roddion – gofynnir am ganiatâd ar gyfer y defnydd hwn ymlaen llaw. O dan GDPR rydym wedi nodi ein sail gyfreithiol o fuddiant cyfreithlon i gadw gwybodaeth a chysylltu â chi mewn ymateb i’ch cefnogaeth i’n sefydliad. Os penderfynwch nad ydych yn dymuno inni ddefnyddio’ch data yn y modd hwn gallwch gysylltu â ni i dynnu caniatâd yn ôl ar unrhyw adeg ym Mharc Busnes Northern Lights, Rossfield Road, Ellesmere Port, CH65 3AW neu drwy e-bost: info@youngcarersnetwork.co. uk\nDefnyddwyr gwasanaeth (gofalwyr ifanc, rhieni, gwarcheidwaid):\nOs yw plentyn (gofalwyr ifanc yn blant rhwng 6 a 18 oed) yn cael eu cyfeirio atom ac yn defnyddio ein gwasanaethau, gan gynnwys y teithiau a’r gweithgareddau a drefnwn ar gyfer gofalwyr ifanc, er mwyn cydymffurfio â’n buddiannau cyfreithlon (rhedeg ein gwasanaethau ac amddiffyn y rhai sy’n eu defnyddio nhw) efallai y byddwn weithiau’n casglu data categori arbennig (ee manylion iechyd) a ddarperir mewn amgylchiadau lle mae gennym gyfrifoldebau mewn perthynas â diogelu. Er enghraifft, os bydd gofalwr ifanc yn ymuno â ni ar weithgaredd preswyl byddwn yn gofyn am y wybodaeth angenrheidiol er mwyn amddiffyn yr unigolyn hwnnw, mae ein polisïau diogelu data wedi’u cynllunio’n benodol i sicrhau bod hawliau a diddordebau plentyn yn cael eu hystyried a’u gwarchod yn iawn. Mae angen caniatâd penodol gan rieni ar blant 13 oed ac iau, cesglir hwn trwy ffurflenni caniatâd a gweithgaredd a gellir ei olygu, ei newid neu ei adnewyddu ar unrhyw adeg – bob blwyddyn yn nodweddiadol. Rydym yn storio’r manylion hyn yn ddigidol a gallant o bryd i’w gilydd, lle bo angen, rannu manylion caniatâd rhieni gyda darparwyr trydydd parti ar adegau lle rydym yn cefnogi plant i gymryd rhan mewn gweithgareddau gyda darparwyr allanol.\nOherwydd natur gwaith Gofalwyr Ifanc Gogledd Cymru, yn aml rydym yn prosesu data personol plant. Mae ein systemau a’n prosesau wedi’u cynllunio gan gadw data personol plant mewn golwg. Rydym wedi ymrwymo i gydymffurfio â’r egwyddorion diogelu data, mae tegwch a diogelu yn ganolog i’n holl brosesu. Yn aml, rydym yn dibynnu ar fuddiannau cyfreithlon fel ein sylfaen gyfreithlon ar gyfer prosesu data personol, mae hyn er mwyn i ni allu amddiffyn buddiannau a hawliau sylfaenol plant. Rydym wedi ymrwymo i asesu’r risgiau sy’n dod gyda phrosesu data ac rydym yn cymryd y mesurau priodol sy’n ofynnol i ddiogelu rhag y risgiau hynny, rydym yn amlinellu’r ffyrdd yr ydym yn cymryd camau ychwanegol i ddiogelu’r wybodaeth hon yn ein Polisi Diogelu Data.\nAr adegau prin byddwn yn prosesu data unigolion er mwyn amddiffyn buddiannau hanfodol unigolyn arall; bydd hyn bob amser er budd diogelu ac amddiffyn unigolyn. Mae yna adegau pan fydd gwybodaeth gan gynnwys data categori arbennig, yn cael ei darparu gan drydydd parti (ee cyrff cyhoeddus), bydd hyn bob amser mewn ffordd a ddisgwylir yn rhesymol, lle maent yn rheolwr data eisoes ac rydym yn amlinellu’r ffyrdd yr ydym yn cymryd. camau ychwanegol i ddiogelu’r wybodaeth hon yn ein Polisi Diogelu Data.\nYmwelwyr â’n gwefan:\nByddwn yn casglu gwybodaeth gyffredinol ynghylch defnyddio ein gwefan, megis pa dudalennau yr ymwelir â hwy amlaf. Dim ond gwybodaeth ac ystadegau anhysbys a ddefnyddir nad ydynt yn adnabod ymwelwyr unigol. Mae’r wybodaeth hon yn ein helpu i wella’r gwasanaethau a’r wybodaeth a gynigiwn ar ein gwefan. Efallai y byddwn yn defnyddio darparwyr gwasanaeth i’n helpu i gasglu a dadansoddi’r wybodaeth hon. Mae gwybodaeth ychwanegol am gwcis a dolenni ar ein gwefan i’w gweld isod o dan “Pryd ydyn ni’n rhannu data personol?”.\nPryd ydyn ni’n defnyddio’ch gwybodaeth i gysylltu â chi?\nOs byddwch yn cydsynio i ni gysylltu â chi trwy’r post, byddwn fel arfer yn anfon cylchlythyr rheolaidd atoch, efallai y byddwn hefyd yn ysgrifennu atoch gyda manylion am weithgareddau sydd ar ddod yr ydym yn eu trefnu a gwahoddiadau ar gyfer digwyddiadau. Efallai y bydd angen i ni gysylltu â defnyddwyr gwasanaeth trwy’r post ynghylch gweithgareddau neu ddigwyddiadau penodol y maent wedi ymrwymo iddynt. Os byddwch chi’n gofyn am ffurflenni / gohebiaeth ychwanegol, gallwn eu hanfon trwy’r post. Efallai y byddwn yn ysgrifennu atoch i ymateb i unrhyw ymholiadau rydych chi wedi’u codi gyda ni neu i ddiolch i chi am eich cefnogaeth a’ch ymwneud â Gofalwyr Ifanc Gogledd Cymru.\nOs byddwch yn cydsynio i ni gysylltu â chi trwy e-bost, byddwn fel arfer yn anfon crynodeb atoch gyda newyddion am ein gwaith, digwyddiadau sydd ar ddod ac am sut i’n cefnogi bob mis. Efallai y byddwn hefyd yn defnyddio’ch cyfeiriad e-bost i ymateb i unrhyw ymholiadau rydych chi wedi’u codi gyda ni, gan fod hyn yn fwy cost-effeithiol nag ymateb trwy’r post. Efallai y bydd angen i ni gysylltu â defnyddwyr gwasanaeth trwy e-bost ynghylch gweithgareddau neu ddigwyddiadau penodol y maent wedi ymrwymo iddynt.\nOs ydych yn cydsynio i ni gysylltu â chi dros y ffôn, gallwn ei ddefnyddio i ateb unrhyw ymholiadau sydd gennych. Efallai y byddwn hefyd yn ei ddefnyddio i ofyn a oes gennych gyfeiriad newydd a ddychwelir post atom yn dweud eich bod wedi symud. Efallai y bydd angen i ni gysylltu â defnyddwyr gwasanaeth dros y ffôn ynghylch gweithgareddau neu ddigwyddiadau penodol y maent wedi ymrwymo iddynt. Efallai y byddwn yn ei ddefnyddio o bryd i’w gilydd i ddiolch i chi am rodd.\nOs ydych yn cydsynio i ni gysylltu â chi trwy SMS gallwn ddefnyddio hwn i ateb unrhyw ymholiadau sydd gennych. Efallai y byddwn yn ei ddefnyddio i gysylltu â chi os ydych chi neu rywun rydych chi’n gyfrifol amdano i fod i fynychu sesiwn neu ddigwyddiad ac mae angen cyfleu manylion i chi. Efallai y bydd angen i ni gysylltu â defnyddwyr gwasanaeth trwy SMS ynghylch gweithgareddau neu ddigwyddiadau penodol y maent wedi ymrwymo iddynt.\nByddwn ond yn defnyddio’ch gwybodaeth bersonol i ddarparu’r gwasanaethau, y cynhyrchion neu’r wybodaeth rydych chi wedi gofyn amdanyn nhw. Bydd eithriadau i hyn mewn amgylchiadau lle mae’n ofynnol i ni gydymffurfio â rhwymedigaethau cyfreithiol.\nGallwch optio allan o dderbyn unrhyw ddeunydd neu’r cyfan ohono ar unrhyw adeg trwy gysylltu â’r elusen ym Mharc Busnes Northern Lights, Rossfield Road, Ellesmere Port, CH65 3AW neu drwy e-bost: info@youngcarersnetwork.co.uk. Efallai yr hoffem drafod eich penderfyniad i beidio â derbyn cyswllt na deunyddiau gennym mwyach os yw hyn yn effeithio ar ddiogelu ein defnyddwyr gwasanaeth.\nMae’r holl ddata personol a broseswn yn cael ei brosesu gan ein staff, nid ydym yn trosglwyddo’ch data i drydydd partïon oni bai bod gofyn iddynt gynnal gwasanaeth y gofynnir amdano a / neu y cytunwyd arno ymlaen llaw megis cytundebau / defnydd trafnidiaeth a drefnwyd ymlaen llaw. darparwyr gwasanaeth trydydd parti ychwanegol. Bydd unrhyw rannu data pellach ymhellach mewn perthynas â’n rhwymedigaethau diogelu a chyfreithiol a bydd yn cael ei wneud yn unol â’r contractau a’r strwythurau cyfreithiol presennol sydd ar waith. Weithiau byddwn yn defnyddio trydydd partïon mewn amgylchiadau amgen, byddwn yn benodol bod angen rhannu’r manylion hyn a cheisio caniatâd ymlaen llaw.\nMae ‘cwcis’ yn ddarnau bach o wybodaeth a anfonir gan weinydd gwe i borwr gwe, sy’n galluogi’r gweinydd i gasglu gwybodaeth o’r porwr. Yn y bôn, mae ar ffurf ffeil testun fach a adneuwyd ar yriant caled eich cyfrifiadur.\nMae Gofalwyr Ifanc Gogledd Cymru yn cadw’r hawl i ddefnyddio cwcis i sicrhau eich bod chi’n gallu rhyngweithio â’n gwefan yn llwyddiannus, i’ch adnabod chi pan ymwelwch â’n gwefan ac i gadw golwg ar eich patrymau pori. Dadansoddir y data hwn yn unig fel y gallwn ddosbarthu’r defnydd o’n gwefan. Nid yw’r defnydd o gwcis yn rhoi mynediad i ni i weddill eich cyfrifiadur nac i wybodaeth bersonol amdanoch chi.\nDiogelu Manylion Personol\nMae gwybodaeth a gyflwynwch ar ffurflen gofrestru neu ymholiad yn cael ei digideiddio, ei hamgryptio a’i storio ar weinydd diogel. Fodd bynnag, nid yw trosglwyddo gwybodaeth dros y Rhyngrwyd byth yn 100% yn ddiogel felly er ein bod yn ceisio amddiffyn eich gwybodaeth bersonol, ni allwn warantu diogelwch unrhyw wybodaeth a gyflwynwch inni trwy ein gwefan.\nRydym hefyd yn cymryd mesurau priodol i sicrhau bod y wybodaeth a dderbyniwn yn cael ei chadw’n ddiogel, yn gywir ac yn gyfredol a’i chadw dim ond cyhyd ag sy’n angenrheidiol at y dibenion y mae’n cael ei defnyddio ar ei chyfer. Mae gennym bolisïau cadw sydd wedi’u cynnwys yn ein Polisi Diogelu Data. Mae pob mynediad i’n gweinydd diogel wedi’i gyfyngu i staff awdurdodedig yn unig.\nGall ein gwefan gynnwys dolenni i wefannau sy’n cael eu rhedeg gan sefydliadau eraill. Nid yw Gofalwyr Ifanc Gogledd Cymru yn gyfrifol am arferion preifatrwydd gwefannau sefydliadau eraill felly dylech ddarllen eu polisïau preifatrwydd yn ofalus.\nMae gan Ofalwyr Ifanc Gogledd Cymru rwymedigaeth i gydymffurfio â chyfraith y DU, gweithio ochr yn ochr â rheolyddion a gwasanaethau awdurdodau lleol a lle bo hynny’n berthnasol, trosglwyddo data i’r cyrff hyn. Er enghraifft, lle mae plentyn yn destun ymyriadau amlasiantaethol neu lle mae pryderon penodol ynghylch diogelwch neu les gofalwr ifanc. Efallai y bydd angen i Ofalwyr Ifanc Gogledd Cymru ddatgelu eich gwybodaeth os bydd gofyn iddynt wneud hynny yn ôl y gyfraith neu mewn ymateb i orchymyn llys neu, mewn amgylchiadau lle credwn fod rhywun mewn perygl difrifol o gael ei niweidio, gallwn gysylltu â’r heddlu neu awdurdod lleol yn diogelu. tîm.\nMae gennych hawl i ofyn am gopi o’r wybodaeth sydd gennym amdanoch chi a chywiro unrhyw wallau yn eich gwybodaeth. Os ydych am arfer yr hawliau hyn, cysylltwch â ni Parc Busnes Northern Lights, Rossfield Road, Ellesmere Port, CH65 3AW neu drwy e-bost: info@youngcarersnetwork.co.uk. Mae’n ofynnol yn gyfreithiol i ni ateb eich cais cyn pen 30 diwrnod ond fel rheol byddwn yn gwneud hynny’n gynt.\nMae Gofalwyr Ifanc Gogledd Cymru yn cadw’r hawl i newid y datganiad preifatrwydd hwn. Bydd y fersiwn fwyaf diweddar bob amser ar gael ar ein gwefan felly gwiriwch o bryd i’w gilydd.


nofel antur | Bethan Gwanas\nAll posts tagged nofel antur\nPublished Tachwedd 15, 2017 by gwanas\nAddasiad o fy ngholofn yn yr Herald Gymraeg (y darn Cymraeg sydd yn y Daily Post bob dydd Mercher) ydi hwn:\nOnd ro’n i am i bawb arall ei weld hefyd, felly dyma fo:\nDwi newydd orffen darllen nofel ar gyfer yr arddegau a dwi wedi gwirioni. A chan fod llyfrau plant yn cael cyn lleied o sylw ar y cyfryngau (rhai gwreiddiol yn yr iaith Gymraeg o leia) dwi’n mynd i neud yn blwmin siŵr bod hon yn cael sylw!\nGareth Evans ydi enw’r awdur – a dyma ei nofel gyntaf erioed. Un o Benparcau, Aberystwyth ydi Gareth, ac os cofia i’n iawn, mi enillodd y Fedal Ddrama yn Eisteddfod yr Urdd pan roedd o tua 16 oed. Dwi’n digwydd cofio am ei fod o’r un oed â mi, ac mi fues i ar gwrs drama efo fo yn Harlech ryw dro yn y 1970au. Digwydd cofio hefyd ei fod o, fel fi, wedi gwirioni efo ieithoedd ond mai Almaeneg oedd ei hoff iaith dramor o. Aeth o i Fanceinion i astudio’r iaith honno (a drama) yn y Brifysgol, ac ar ôl cyfnod efo Radio Cymru ac yn sgwennu cyfres ‘Dinas’ aeth i fyw dramor am ddegawd, i Sbaen a’r Almaen.\nDyma fwy o’i hanes mewn taflen Adnabod Awdur:\nDoedd gen i ddim syniad mai fo oedd awdur y nofel hon nes i mi weld ei lun yn Golwg. Mae o’n byw yng Nghaerdydd ers blynyddoedd, ac wedi bod yn sgwennu’n dawel bach i Bobol y Cwm ers ugain mlynedd. Ond tua deng mlynedd yn ôl, pan oedd ei blant yn eu harddegau, dechreuodd feddwl am sgwennu nofel ar gyfer eu hoedran nhw. Roedd o wedi sylwi nad oedd llawer o lyfrau Cymraeg ar eu cyfer nhw – a bechgyn yn enwedig, a dyna sut y dechreuodd chwarae efo’r syniad o sgwennu am Guto Byth Brân.\nA dyma’r canlyniad. Chwip o nofel antur/hanes/ffantasi/chwaraeon! Yr hyn sydd wedi fy mhlesio i fwya ydi bod cymaint o waith wedi mynd i mewn iddi. Mae ’na lawer gormod o nofelau Cymraeg i blant (ac i bawb o ran hynny) yn brin o ôl chwys. Mae hon yn llawn dop o ymchwil i hanes ardal Pontypridd a Chwm Rhondda, Cwm Taf ac ati. Roedd ganddo ddau fap o gyfnod Guto Nyth Brân (y 1700au cynnar) ar y wal wrth ei gyfrifiadur tra’n sgwennu hon – un o blwy Llanwynno a’r llall o ddwyrain Morgannwg, felly mae enwau’r ffermydd a’r bryniau a hyd yn oed y caeau yn berffaith gywir ynddi.\nMae’r traddodiadau fel hel calennig, diwrnod aredig ac ati yn neidio’n fyw oddi ar y dudalen; mae o’n amlwg wedi gwneud ymchwil i mewn i’r hyn fyddai pobl yn ei fwyta a’i wisgo, heb sôn am y ffordd fydden nhw’n siarad.\nDewr iawn oedd dod â’r Wenhwyseg i mewn i nofel ar gyfer pobl ifanc heddiw, ond iechyd, mae o wedi llwyddo! Dach chi’n gweld, stori am Gethin, hogyn 13 oed o’n hoes ni heddiw ydi hi, bachgen cyffredin sy’n ceisio delio efo ysgol, bwlis, y ferch mae’n ei ffansïo, ei fam a’i ‘Gransha’ sef ei daid/dad-cu sydd ddim yn siarad Cymraeg. Ond un noson Calan Gaeaf, ac yntau wedi ei wisgo fel Hobbit, mae’n rhedeg am ei fywyd rhag y bwlis pan mae’n syrthio yn anymwybodol – ac yn deffro yn 1713. Mae pawb o’i gwmpas yn uniaith Gymraeg rŵan, ac yn siarad yn od. Yn lle ‘tad’ maen nhw’n deud ‘têd’, ‘tên’ ydi tân, ‘acor’ ydi agor ac maen nhw’n deud pethau fel ‘hi gerddws’ ac ‘fe ddringws’ yn lle ‘cerddodd’ neu ‘ddringodd’. Mae’n gweithio’n berffaith, ac ro’n i fel darllenydd yn syrthio mewn cariad efo’r iaith, yn union fel Gethin – ac fel Gareth yr awdur, yn amlwg.\nDoedd Gareth ddim yn siŵr am ddefnyddio’r Wenhwyseg fel hyn, ac yn ôl yr erthygl yn Golwg ‘dwi’n dal ddim yn siŵr.’ Oedd o’n ormod i ddisgwyl i ddarllenwyr 13-15 oed ymdopi efo darllen y Wenhwyseg? Wel, yn fy marn i, nag oedd. Mae’r ddarllenwraig 55 oed yma (sydd, dwi’n cyfadde, yn dipyn o nerd ieithyddol fel Gareth) wedi mopio, o leia! Ond dwi’n 100% siŵr y bydd pobl ifanc Morgannwg yn mopio hefyd, ac mae o wedi ei wneud o mor glyfar, fydd o’n amharu dim ar fwynhad pobl ifanc (a phobl hŷn o ran hynny) o ardaloedd eraill chwaith. A phun bynnag, mae’n rhoi lliw ychwanegol i’r darnau hanesyddol.\nMae ’na elfen gref o falchder bro yn treiddio drwy’r tudalennau, a synnwn i daten na fydd yn ysgogi rhai o blant Morgannwg i ailafael yn y Wenhwyseg. Iawn, falle mod i’n ormod o ramantydd yn fanna, ond wyddoch chi byth.\nOnd mae ’na fwy, llawer iawn mwy yn y nofel hon: cymeriadau cofiadwy, byw; digonedd o ddigwyddiadau cyffrous ac anturus yn y ddau gyfnod a digon o redeg a rasys (neu redegfeydd fel roedden nhw ers talwm). Difyr oedd deall bod yr awdur wedi rhedeg sawl hanner marathon ei hun, ac yn dioddef o asthma – fel Paula Radcliffe. Mae’r cyfan yn y nofel, a’r cyfan yn taro deuddeg.\nRoedd hi’n hen bryd i rywun sgwennu nofel fel hon am ardal Pontypridd a Morgannwg. Roedd hi’n hen bryd i rywun sgwennu nofel am Guto Nyth Brân a’i gyfnod hefyd. Ac roedd hi’n amlwg yn hen bryd i Gareth Evans droi at ryddiaith!\nDim ond gobeithio na fydd hi’n cymryd deng mlynedd arall i Gareth sgwennu nofel arall ar gyfer pobl ifanc. Un efo rhywfaint o Almaeng neu Sbaeneg ynddi efallai – pam lai? Mae angen hybu diddordeb mewn ieithoedd tramor ymysg Cymry ifanc hefyd.\nGobeithio y caiff ‘Gethin Nyth Brân’ y derbyniad a’r clod mae hi’n ei haeddu ac y bydd pob ysgol ym Morgannwg yn prynu stoc da ohoni. A phob ysgol arall yng Nghymru o ran hynny.\nOnd mi fyddai’n well gen i tasech chi’n prynu’ch copi eich hun. Dach chi’n mwynhau rhedeg? Neu nofelau ffantasi? Neu jest nofelau da yn gyffredinol – efo ôl chwys arnyn nhw? Dyma’r anrheg Nadolig perffaith felly: £5.99 Gwasg Carreg Gwalch.\nTagged: Aberystwyth, Cwm Rhondda, Gareth Evans, Gethin Nyth Brân, Golwg, Guto Nyth Brân, Herald Gymraeg, Llanwynno, Morgannwg, nofel antur, nofel chwaraeon, nofel ffantasi, nofel hanes, nofel i'r arddegau, nofel wreiddiol Gymraeg i blant, Penparcau, Pontypridd, Y Wenhwyseg


Sgwrsio Kainuu. Sgwrsio am ddim gyda dieithryn ar hap yn syth o Kainuu.\nCroeso i Chatroulette KainuuCyswllt i berson aleatory unrhyw le yn y byd. Gyda Chatroulette Kainuu gallwch ddewis rhwng yr opsiynau canlynol:- Sgwrs am ddim gyda phob math o bobl o Kainuu. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Kainuu:


07 09 2017 Mwy o fagiau sbwriel glas ar eu ffordd - Cyngor Bwrdeistref Sirol Pen-y-bont ar Ogwr\nMwy o fagiau sbwriel glas ar eu ffordd\nBydd preswylwyr Bwrdeistref Sirol Pen-y-bont ar Ogwr yn dechrau derbyn eu rholyn nesaf o fagiau sbwriel glas yr wythnos nesaf.\nTrefnir bod y bagiau yn cael eu dosbarthu rhwng 11 Medi a diwedd y mis, a bydd aelwydydd yn cael digon o fagiau i bara am chwe mis.\nDywedodd y Cynghorydd Hywel Williams, Dirprwy Arweinydd y cyngor: “Bydd y rholyn nesaf o fagiau sbwriel glas yn para hyd at fis Mawrth i’r preswylwyr, ac erbyn hynny byddant wedi dod i arfer ailgylchu cymaint o ddeunydd â phosibl, a dim ond taflu’r mân weddillion.\n“Peidiwch ag anghofio bod gwefan www.recycleforbridgend.wales/cymraeg/ yn cynnwys yr holl fanylion o ran yr hyn y gellir ac na ellir eu hailgylchu. Mae hefyd yn werth nodi pa fathau o blastig a metal y cewch eu rhoi yn eich sach ailgylchu glas, a pha rhai y dylech eu rhoi yn eich bagiau sbwriel yn hytrach.\n“Er enghraifft, gallwch ailgylchu potiau iogwrt, poteli plastig, ffoil, tuniau bwyd a chaniau diod, ond nid oes modd ailgylchu deunyddiau megis pecynnau creision, deunydd lapio siocled, deunydd lapio melysion, bagiau plastig, cling ffilm a phlastig du.”\nGolyga trefniadau ailgylchu newydd y cyngor mai dim ond dau fag sbwriel y caiff cartrefi sydd â hyd at bum preswylydd eu rhoi allan i’w casglu bob pythefnos. Caiff aelwydydd mwy ofyn am fagiau ychwanegol, sy’n lliw glas tywyllach.\nMae casgliadau newydd pob bythefnos hefyd ar gael, gan ddefnyddio bagiau porffor ar gyfer cewynnau a chynhyrchion hylendid amsugnol (nid cynhyrchion hylendid menywod), a gwneir y casgliadau ar yr un diwrnod â’r casgliad sbwriel.\nI gofrestru ar gyfer bagiau ychwanegol neu’r casgliad bagiau porffor, e-bostiwch recyclingandwaste@bridgend.gov.uk neu ffoniwch 01656 643643.\nI gael ragor o wybodaeth, gweler www.recycleforbridgend.wales/cymraeg/


Gŵyl y Gelli 2019 | Croeso Cymru\nCyflwyniad i Ŵyl y Gelli 2019\nAm dref fechan gyda 1,500 o drigolion, mae tipyn mwy na'r disgwyl yn digwydd yn y Gelli Gandryll. Yn enwog fel tref lyfrau ers i Richard Booth agor y siop lyfrau ail-law gyntaf yno 50 mlynedd yn ôl, cadarnhaodd lansiad Gŵyl y Gelli gan y teulu Florence ym 1988 le'r dref ar y map llenyddol rhyngwladol.\nCaiff un o wyliau llenyddol mwyaf a gorau’r byd ei chynnal bob haf rhwng ffiniau tref fechan y Gelli Gandryll.\nFfrwyth dychymyg a sgwrs o amgylch bwrdd y gegin rhwng Peter Florence a’i rieni oedd Gŵyl y Gelli 30 mlynedd yn ôl; ac yn wir, fe gynhaliwyd yr ŵyl gyntaf yng nghlydwch gardd gwrw yn y dref. Erbyn hyn mae’r ŵyl yn denu dros 100,000 o ymwelwyr dros 11 diwrnod i fwynhau yng nghwmni rhai o awduron, beirdd, athronwyr, haneswyr, gwyddonwyr, comediwyr a cherddorion gorau’r byd. Mae bellach wedi symud i bentref mawr o bebyll ar gyrion y dref gyda 10 lleoliad, a chaffis, siopau a bwytai dros dro.\nRhwng sesiynau gall ymwelwyr ymlacio mewn cadeiriau torheulo ar borfa’r pentref, crwydro’r stondinau ac ymweld â siop lyfrau’r ŵyl sy’n gwerthu 55,000 o lyfrau gwahanol gan y siaradwyr gwadd. Ceir cerddoriaeth, comedi a ffilmiau yn ystod y nosweithiau.\nDigwyddiad poblogaidd arall yn yr ŵyl\nPryd mae’n cael ei chynnal\nMae Gŵyl y Gelli yn para am 11 diwrnod dros gyfnod hanner tymor yr haf. Caiff ei chynnal rhwng dydd Iau 23 Mai a dydd Sul 2 Mehefin yn 2019.\nStephen Fry yng Ngŵyl y Gelli\nSut mae cael gafael ar docynnau\nMae mynediad i safle’r ŵyl am ddim, gallwch wedyn ddewis prynu tocynnau ar gyfer digwyddiadau penodol sy’n dal eich sylw. Mae pris tocynnau’n dechrau yn £5, er y ceir rhai digwyddiadau a gweithdai am ddim. Gallwch danysgrifio i’r rhestr ddosbarthu er mwyn i’r trefnwyr roi gwybod i chi pryd mae tocynnau’n cael eu rhyddhau, sydd fel arfer ddechrau mis Ebrill: ewch draw i wefan Gŵyl y Gelli, neu ffoniwch y swyddfa docynnau ar 01497 822 629.\nMae tocynnau ar gyfer sesiynau’r enwogion yn gwerthu allan yn weddol gyflym, ond os cofrestrwch chi fel Ffrind, cewch gyfle i archebu eich tocynnau’n gynt a chewch fynediad cynt i’r digwyddiadau hefyd.\nEr hynny, mae tocynnau o hyd ar gael ar y diwrnod ar gyfer sesiynau eraill. Yn wir, mae rhai o’r pethau difyrraf i’w gweld weithiau drwy ddewis digwyddiad ar hap; hwyliwch draw i un o’r digwyddiadau a'i mentro hi.\nMae oddeutu 700 o siaradwyr mewn 800 o ddigwyddiadau, a sesiynau awr o hyd yn cael eu cynnal bob rhyw 90 munud. Gall eich diwrnod ddechrau am 10yb gyda gweinidog cabinet yn cael ei groesholi, yna ymlaen at enillydd gwobr Nobel cyn cinio, sgwrs gan awdur byd enwog am ei syniadau ganol prynhawn, a chwmni seren Hollywood dros amser te.\nMae’n hawdd cael eich denu gan y llu digwyddiadau ac archebu tocynnau ar gyfer gormod o sesiynau, gan ddod allan o un sesiwn cyn ymuno â’r ciw i fynd i mewn i’r sesiwn nesaf, heb eiliad i fwyta, yfed na meddwl. Mae trefnu i fynd i oddeutu pedwar digwyddiad yn taro’n iawn, ynghyd ag unrhyw beth sy’n cymryd eich ffansi gyda’r nos; mae digonedd o nosweithiau comedi neu gerddoriaeth.\nMae’n dibynnu’n llwyr ar eich chwaeth. Mae cymaint o amrywiaeth a rhywbeth o hyd ar gael sy’n mynd i apelio at bob diddordeb neu oedran. Ymhlith gwesteion 2018 roedd Margaret Atwood, Richard Dawkins, Chelsea Clinton, Jilly Cooper, Rupert Everett, Germaine Greer, David Walliams, Bear Grylls, Salman Rushdie … a channoedd o bobl eraill. Un o’r sesiynau mwyaf poblogaidd yn y blynyddoedd diwethaf yw Letters Live: darlleniadau o lythyrau nodedig gan rai fel Benedict Cumberbatch, Stephen Fry, Olivia Colman, Jude Law, Maxine Peake a Tom Hollander. Yn 2019, cynhelir digwyddiadau tebyg Speeches Live a Diaries Live yng nghwmni enwogion.\nYdi hi’n addas i blant?\nYdi, mae hi’n ŵyl addas iawn. Mae rhaglen wych ar gael ar gyfer plant a nifer o ddigwyddiadau sy’n addas ar gyfer y teulu cyfan, mae rhan gyfan o’r ŵyl wedi ei threfnu ar gyfer rhieni a phlant ifanc. Mae gŵyl i blant, HAYDAYS, yn cydredeg â’r brif ŵyl lle ceir awduron eiconig a gweithdai. Mae digon i gadw’r rhai yn eu harddegau’n ddiddig hefyd gyda’r rhaglen #HAYYA, a gall myfyrwyr fwynhau digwyddiadau addysgol am ddim. Mae deuddydd cyntaf yr ŵyl yn llawn o sesiynau am ddim ar gyfer ysgolion Cymru a Swydd Henffordd, a hynny gyda chefnogaeth gan Lywodraeth Cymru.\nDoes dim prinder o lefydd i wersylla, glampio, ystafelloedd mewn tafarndai, gwestai gwledig a llety gwely a brecwast. Mae’r llefydd amlycaf i aros yn tueddu i gael eu bwcio’n gyflym bob blwyddyn gan ymwelwyr sy’n mynychu’r ŵyl yn gyson, ond mae gan Visit Hay restr o bawb sydd ag ystafell sbâr i’w chynnig o fewn 40 milltir. Y lle cyntaf i chwilio am lety yw’r tudalennau llety ar wefan Gŵyl y Gelli.\nCeir ar y safle neuadd fwyd anferth ac ynddi wahanol fathau o fwydydd stryd ynghyd â phob math o fargeinion. Mae yno hefyd fwyty digon parchus, a bariau a siopau coffi wedi eu gwasgaru dros y lle. Mae’r Gelli ei hun yn dref ar gyfer y sawl sy’n ymddiddori mewn bwyd, ac fe welir stondinau dros dro sy’n perthyn i dafarndai neu fwytai rhagorol yn ymddangos yn y llefydd rhyfeddaf, mewn pebyll neu orielau. Mae cadw bwrdd ymlaen llaw yn sicr yn syniad da.\nSut le yw’r dref?\nMae’r Gelli Gandryll ei hun yn dref fyrlymus ar y ffin, gyda’i siopau annibynnol, siopau llyfrau ail-law di-ri, siopau hen bethau, orielau celf a chrefft, a digonedd o dafarndai a bwytai. Mae’r dref ar ei gorau adeg yr ŵyl: baneri amryliw yn croesi uwch y strydoedd, cerddorion yn chwarae ar y stryd, gŵyl fwyd ar dir y castell a theithiau tywys. Mae yna hefyd ddigonedd o weithgareddau ar Afon Gwy, lle gall pobl sy’n canŵio ac yn caiacio hwylio llif y cerrynt nes cyrraedd y Warren, ardal gadwraeth lle ceir traeth graeanog; llecyn delfrydol i gael picnic.\nBeth i’w wneud yn lleol\nDyma un o’r ardaloedd â’r golygfeydd harddaf ym Mhrydain, ac mae pob math o weithgareddau ar gael i’w gwneud yn yr awyr agored (cerdded, beicio, marchogaeth, chwaraeon anturus, ayyb). Mae llwybr hynafol Clawdd Offa yn rhedeg drwy’r dref, ac o ddringo i ben Penybegwn fe gewch eich gwobrwyo â golygfeydd o Ddyffryn Gwy a Bannau Brycheiniog. Feicwyr brwd, nodwch fod y ffordd i fyny at Benybegwn yn cael ei alw’n Fwlch yr Efengyl, y ffordd gyhoeddus uchaf yng Nghymru.\nSut mae cyrraedd\nMae bysiau’r ŵyl yn teithio yn ôl ac ymlaen o’r orsaf drenau agosaf yn Henffordd, 21 milltir i ffwrdd (34km). Mae gan Traveline Cymru amserlenni ar gyfer y gwasanaeth bws arferol o Henffordd a Merthyr Tudful. Mae digonedd o feysydd parcio (a pharcio a theithio) ar gael, a gellir archebu lle ymlaen llaw yn y maes parcio anabl ar wefan yr ŵyl. Mae’n rhyw 10 munud o gerdded o’r dref i faes yr ŵyl, ac mae bysiau gwennol yn teithio’n ôl ac ymlaen drwy’r dydd.\nEr mwyn canfod mwy o wybodaeth am Ŵyl y Gelli neu er mwyn archebu tocynnau, ewch i hayfestival.com neu ffoniwch 01497 822629.


Dydd Mercher, 30 Medi 2020 11:34\nSymptomau a phrofi COVID-19: Arweiniad ar gyfer rhieni a gofalwyr Medi 2020\nTymheredd uchel >80C\nColled neu newid yn eu gallu i arogli neu flasu\nOs yw eich plentyn yn arddangos unrhyw un o’r symtomau uchod gartref yna mae angen i chi drefnu prawf Coronafeirws ar eu cyfer ar frys a pheidio a’u gyrru hwy nac unrhyw frawd neu chwaer i’r ysgol (hyd yn oed i ysgol wahanol) nes bod canlyniad y prawf wedi’i ddychwelyd. Dylai pawb arall yn y cartref hefyd ynysu hyd nes bydd canlyniad y prawf yn hysbys.\nOs yw eich plentyn yn arddangos un o’r symptomau uchod tra yn yr ysgol yna bydd yr ysgol yn cysylltu gyda chi er mwyn i chi drefnu eu casglu yn brydlon (gan gynnwys eu brodyr a chwiorydd). Yna mae’n rhaid i chi archebu prawf ar unwaith a dylai’r teulu cyfan ynysu.\nBeth ydw i'n ei wneud os yw fy mhlentyn yn sâl ond nid yw'n arddangos unrhyw un o'r symptomau cysylltiedig Covid 19 penodol uchod?\nMae Iechyd Cyhoeddus Cymru wedi cadarnhau y dylai ysgolion fod yn dilyn y cyngor cyffredinol ar reoli heintiau y byddent wedi bod yn ei ddilyn cyn Covid h.y. ni ddylai myfyrwyr â dolur rhydd/chwydu fod yn yr ysgol tan 48 awr yn rhydd o symptomau, gall y rhai â symptomau annwyd fynd i'r ysgol pan fyddant yn addas i wneud hynny.\nAr gyfer pob salwch a symptom arall nad ydynt yn Covid-19, rhaid i chi a'ch ysgol ddilyn y prosesau arferol. Mae gan eich ysgol restr o gyflyrau meddygol a'r cyfnod disgwyliedig o absenoldeb a gyhoeddir gan Iechyd Cyhoeddus Cymru. Ffoniwch 119 os nad ydych yn siŵr ynghylch cyflwr eich plentyn.\nDim ond pobl â symptomau (peswch parhaus newydd, tymheredd, neu golli/newid yn yr ymdeimlad o flas neu arogl) sydd angen prawf\n*Bydd angen i chi gysylltu â'r ysgol i roi gwybod iddynt am ganlyniad y prawf a rhoi gwybod i ysgolion eraill lle mae brodyr a chwiorydd yn mynychu.\nTra’n disgwyl am ganlyniad y prawf, ni fydd angen cau yr ysgol ac nid oes disgwyl i rieni eraill gadw eu plant gartref o’r ysgol.\nBeth sydd yn digwydd os yw plentyn yn yr un swigen gyswllt â fy mhlentyn i wedi derbyn canlyniad Covid-19 positif?\nBydd yr ysgol mewn cyswllt os yw hyn wedi digwydd a bydd disgwyl i’ch plentyn ynysu yn unol â chanllawiau Iechyd Cyhoeddus Cymru, hyd yn oed nad yw yn arddangos symptomau. Nid oes angen i weddill eich cartref ynysu onibai y bydd eich plentyn yn arddangos symptomau ac wedyn bydd rhaid dilyn y protocol uchod.\nBeth sydd angen i mi ei wneud os yw rhywun yn y cartref wedi profi'n gadarnhaol am Covid-19?\nPeidiwch ag anfon unrhyw blentyn i'r ysgol. Bydd angen i chi gysylltu â'r ysgol i roi gwybod iddynt am hyn. Bydd angen i eraill o fewn yr un tŷ/swigen hunan-ynysu am 14 diwrnod\nRydym ni/fy mhlentyn wedi teithio ac mae angen hunan-ynysu, beth sydd angen i ni ei wneud?\nGofynnwn i chi ystyried gofynion neilltuaeth (cwarantin) a rhoi gwybod i'r ysgol am y cyfnod absenoldeb arfaethedig. Yna gall eich plentyn ddychwelyd i'r ysgol ar ôl y cyfnod neilltuaeth (cwarantin) 14 diwrnod.\nNi allaf gael prawf ar gyfer fy mhlentyn sydd hefo symptomau pan fyddaf yn cysylltu dros y ffôn neu'n defnyddio'r ddolen ar-lein, beth ddylwn i'w wneud?\nOs na allwch gael prawf yn lleol pan fyddwch wedi rhoi cynnig ar-lein a thros y ffôn, cysylltwch â'r ysgol a bydden yn ceisio helpu.\nMae fy mhlentyn yn hunan ynysu o ganlyniad i fod yn yr un swigen â phlentyn arall yn yr ysgol sydd wedi profi yn bositif ond nid yw fy mhlentyn yn arddangos symptomau. Gan fod fy mhlentyn yn derbyn cinio am ddim, beth sydd yn digwydd nesaf?\nOs yw eich plentyn wedi cael cyswllt gyda phlentyn positif ond nad yw yn arddangos symptomau ac felly nid oes angen i weddill eich teulu hunan ynysu, Gallwch felly wneud trefniadau gyda’r ysgol i gasglu pecyn bwyd.\nMae fy mhlentyn a fy nheulu yn hunan ynysu o ganlyniad i brawf positif Covid-19. Rydym yn gymwys i dderbyn cinio am ddim felly sut y byddwn yn gallu ei gasglu?\nCysylltwch gyda’r ysgol ar gyfer gwneud trefniadau.\nRead 45 times\tLast modified on Dydd Mercher, 30 Medi 2020 11:45


Gwahardd radio cymunedol rhag gwerthu hysbysebion – Golwg360\nGwahardd radio cymunedol rhag gwerthu hysbysebion\n10 Mai 2012 am 11:30 Diweddarwyd am 11:44\nMae’r grŵp tu ôl i orsaf radio cymunedol newydd y gorllewin yn mynnu na fydd gwaharddiad Ofcom arnyn nhw i ddenu hysbysebion a nawdd yn tanseilio cynaladwyedd ariannol y cynllun.\nYn ôl Geraint Davies o grŵp Cyfeillion Radio Ceredigion, sydd newydd ennill trwydded ddarlledu ar gyfer creu Radio Beca, mae ganddyn nhw gynlluniau eraill ar waith i gynnal y gwasanaeth.\nMae rheolau’r drwydded y mae Radio Beca wedi ei hennill yn nodi nad oes hawl gan yr orsaf gael unrhyw fath o hysbysebion na nawdd.\nDywedodd llefarydd ar ran Ofcom wrth Golwg 360 heddiw fod y gwaharddiad wedi ei osod yn nhelerau trwydded Radio Beca er mwyn osgoi “gwrthdaro rhwng gorsafoedd radio cymunedol a gorsafoedd radio masnachol.\n“Holl fwriad Radio Beca yw bod er budd cymunedol, nid er mwyn gwneud elw,” meddai’r llefarydd.\nMae Radio Beca wedi llwyddo i sicrhau trwydded ar gyfer creu gwasanaeth radio fydd yn ymestyn o Geredigion i Sir Gaerfyrddin a Sir Benfro – ac mae hyn yn gwneud sefyllfa’r orsaf yn un eithriadol, yn ôl Ofcom.\n“R’yn ni’n edrych ar amodau’r trwyddedau fesul achos. R’yn ni’n ystyried bob un drwydded yn ôl eu cryfderau ac mewn perthynas â’r gorsafoedd masnachol,” meddai’r llefarydd.\n“Mae dalgylch Radio Beca yn ehangach na dalgylch arferol radio cymunedol – sydd â dalgylch o ryw 5km. Mae Radio Beca yn ymestyn ar draws yr hen sir Ddyfed. O fewn yr ardal yna mae’n cyffwrdd â sawl gorsaf fasnachol, ac mae Ofcom gorfod sicrhau budd i orsafoedd masnachol,” meddai.\nUn o’r gorsafoedd sy’n rhannu tir â Radio Beca newydd yw gorsaf fasnachol Radio Ceredigion, sy’n berchen i Town and Country Broadcasting. Ymateb i’r dirywiad diweddar yn narpariaeth iaith Gymraeg Radio Ceredigion oedd un o’r prif resymau dros wneud cais am drwydded radio cymunedol ar gyfer Radio Beca.\nOnd yn ôl Geraint Davies roedd y grŵp tu ôl i Radio Beca – Cyfeillion Radio Ceredigion – yn “ymwybodol o’r amod o’r cychwyn cyntaf.”\nDywedodd wrth Golwg 360 heddiw fod gan y grŵp gynlluniau eraill er mwyn codi arian, a bod y rheiny i gael eu trafod a’u rhoi ar waith dros y misoedd nesaf.\n“Fe fyddwn ni’n trafod dulliau cydweithredol o godi arian, er enghraifft bod pobol y tair sir yn dal cyfranddaliadau.\n“Ond d’yn ni braidd wedi cychwyn ar y daith eto,” meddai.\nMae’r rheiny tu ôl i Radio Beca yn amcangyfrif y bydd angen £150,000 y flwyddyn i gynnal y gwasanaeth yn ystod y cyfnod cyntaf, er mwyn ateb costau staffio, stiwdio, offer a chyfarpar, a chost y tri throsglwyddydd ym Mlaenplwyf, Carmel a Preseli.\n“R’yn ni’n hyderus fod £150,000 yn ffigwr realistig, ac o fewn ein cyrraedd,” meddai Geraint Davies.\nVirgin Media ac EE yn cael dirwy o £13.3m\nRefferendwm Brexit: galw am gyhoeddi’r holl hysbysebion Facebook\nHelynt iaith Radio Ceredigion: “Datganoli darlledu yw’r unig ateb”\n“Synnu”: ymateb i benderfyniad tros ddyfodol FM Radio Ceredigion\nRadio Ceredigion – dileu’r Gymraeg?\nGyrrwr fan Munster heb drwydded i gadw gwn, meddai’r heddlu


Straeon Graddio 2013 – Newyddion a Digwyddiadau, Prifysgol Bangor\nI ddathlu wythnos graddio Prifysgol Bangor, darllenwch ein straeon llwyddiannau myfyrwyr isod a gwyliwch ein fideos ar BangorTV.\nCliciwch yma i weld yr oriel lluniau graddio\nAr ôl gwaith caled a dyfalbarhad, bydd myfyrwraig ym Mhrifysgol Bangor yn graddio gyda gradd dosbarth cyntaf Baglor Nyrsio - Anableddau Dysgu yr wythnos hon.\nBu Georgina Hobson, 29, o Gyffordd Llandudno, sy'n gyn-ddisgybl o Ysgol John Bright, yn gweithio fel tiwtor drama yn America mewn gwersyll haf i bobl ag anghenion arbennig.\nDarllen stori Georgina...\nDarllen stori Anthony...\nDarllen stori Mark...\nDywedodd Rebecca: "Rwy'n dod o deulu hunangyflogedig, ac rwyf wastad wedi gwerthfawrogi pwysigrwydd llwyddo mewn meysydd yr ydych yn gryf ynddynt."\nDarllen stori Rebecca...\nDarllen stori Huw...\nDarllen stori Toby...\nDarllen stori Natasha...\nBydd cyn-ddisgybl o Ysgol Uwchradd y Trallwng yn dathlu ei llwyddiant yn seremoni raddio Prifysgol Bangor yr wythnos hon.\nDarllen stori Susan...\nDarpar athrawes o Ynys Môn yn dathlu\nDarllen stori Swyn...\nDarllen stori Siôn...\nBydd y cyn-ddisgybl o Ysgol Gyfun Rhydfelen, Osian Williams, 21, o Bontypridd, yn graddio â BA dosbarth cyntaf mewn Cyfathrebu a’r Cyfryngau. Ar ben hynny, enillodd Osian wobr am y traethawd hir ymarferol gorau gan yr Ysgol Astudiaethau Creadigol a Chyfryngau.\nDarllen stori Osian...\nYr wythnos hon, mae Louis Rhys Waters, 21, o Bencoed, Penybont ar Ogwr, yn graddio o Brifysgol Bangor gyda dosbarth cyntaf mewn Newyddiaduraeth ac Astudiaethau’r Cyfryngau.\nDywedodd Louis, “Mae graddio yn gyflawniad gwych! Er fy mod eisiau ail-fyw’r tair blynedd ddiwethaf, ni fyddwn yn newid dim.\nDarllen stori Louis...\nDarllen stori Daniel...\nDarllen stori Llio...\nDarllen stori Cari...\nBydd aelod staff o Lyfrgell Prifysgol Bangor yn ymuno â’r myfyrwyr yn nathliadau’r wythnos raddio, ar ôl cwblhau cwrs ôl-radd rhan-amser gyda’r Ysgol Dysgu Gydol Oes. Bydd Shân Robinson, 47, o Dregarth, yn graddio gyda MA mewn Astudiaethau Menywod yr wythnos hon.\n“Graddio yw’r teimlad gorau yn y byd! Mae’n braf cael y cyfle i ddathlu canlyniad perffaith ar ôl blynyddoedd o waith caled. Yn well fyth, cael rhannu’r profiad gyda’r teulu, sydd wedi fy nghefnogi dros y blynyddoedd, gan aberthu hefyd heb fawr o gwyno."\nDarllen stori Shân...\nDarllen stori Ged...\nDarllen stori Wendy...\nPenderfynodd Alex Gibson o Fangor astudio'r gyfraith ar ôl dioddef gwahaniaethu ar sail anabledd ac aflonyddu yn ei hen weithle.\nDarllen stori Alex...\nDywedodd Saran, sy’n gyn-fyfyriwr o Goleg Menai: "Mae graddio’n teimlo'n hollol anghredadwy! Cefais ddiagnosis o ganser yn 14 oed, felly roeddwn wedi colli llawer o addysg, yn enwedig TGAU a Lefel A. O ganlyniad roeddwn yn ansicr ynghylch pa lwybr gyrfa i'w gymryd. Yn y pen draw, ar ôl nifer o flynyddoedd yn gweithio, a chan fod fy nhad yn swyddog heddlu cyn ymddeol, roeddwn yn gwybod fy mod i eisiau dilyn gyrfa yn y gyfraith ac fe wnes gais i Fangor\nDarllen stori Saran...\nMyfyriwr y gyfraith yn cipio gwobr chwaraeon mawreddog\nMae Adran Hamdden a Chwaraeon Prifysgol Bangor wedi dyfarnu Gwobr Goffa Llew Rees eleni i Benjamin Pritchard, myfyriwr y Gyfraith. Bydd Ben yn graddio'r wythnos hon gyda gradd Baglor yn y Gyfraith. Mae Ben yn Triathlete o Abertawe, ond mae hefyd yn ymwneud â nifer o glybiau Undeb Athletaidd eraill, gan gynnwys bod yn Is-gapten Clwb Hoci Dynion, Trefnydd Digwyddiad i’r Clwb Beicio Ffordd, ac yn aelod Varsity o dîm Nofio Bangor.\nDarllen stori Ben…\nDywedodd Eira, sydd yn fam brysur i ddau o blant ifanc ac sydd hefyd yn rhedeg tafarn yr Antilope ym Mangor gyda’o gwr: "Mae graddio yn deimlad anhygoel! Mae’r tair blynedd ddiwethaf wedi bod yn anod d ond pleserus iawn ac rwyf ar goll yn barod heb ddim i’w astudio . Fedrai ddim disgwyl i ddechrau fy ngradd Meistr ym mis Medi\nDarllen stori Eira…\nEurliw ar ben ffordd i wireddu ei breuddwyd\nDarllen stori Eurliw…\nDywedodd y cyn-ddisgybl o Ysgol Brynrefail: "Rwy'n edrych ymlaen yn fawr i gael ei graddio ar ôl yr holl waith caled. Gadewais yr ysgol heb lawer o gymwysterau TGAU, ond mi wnes i weithio’n galetach ar ôl gorffen yn yr ysgol. Fodd bynnag, rwy’n cofio mwynhau astudio Addysg Gorfforol yn ystod fy amser yn Ysgol Brynrefail. "\nDarllen stori David...\nMyfyrwraig o Brifysgol Bangor yn dathlu graddio er cof am ei diweddar fam\nRhyddhad, hapusrwydd, ofn a thristwch - rhai yn unig o'r emosiynau y bydd myfyrwraig o Brifysgol Bangor yn eu teimlo yn ystod ei seremoni raddio'r wythnos hon.\nBydd Fflur Emlyn, 37, o Forfa Bychan, Porthmadog, sy’n gyn-fyfyrwraig o Goleg Harlech yn graddio'r wythnos hon gyda BA mewn Seicoleg. Mae’n teimlo'n falch iawn o'i champ, ac ni all Fflur aros tan y diwrnod graddio fel y gall ddathlu gyda'i phlant, ei thad, ei phartner a’i ffrindiau gorau - ni fyddai wedi cyflawni'r freuddwyd hon hebddynt.\nDarllen stori Fflur…